title: Lieta F-63/08: Civildienesta tiesas (otrā palāta) 2013. gada 14. marta rīkojums — Christoph u.c./Komisija (Civildienests — Personāls, kas nav pastāvīgi darbinieki — Eiropas Kopienu Pārējo darbinieku nodarbināšanas kārtības 2., 3.a un 3.b pants — Pagaidu darbinieki — Līgumdarbinieki — Līgumdarbinieki palīguzdevumiem — Līguma termiņš — Eiropas Kopienu Pārējo darbinieku nodarbināšanas kārtības 8. un 88. pants — Komisijas 2004. gada 28. aprīļa lēmums par personāla, kas nav tās dienestu pastāvīgie darbinieki, maksimālo nodarbinātības ilgumu — Direktīva 1999/70/EK — Piemērojamība iestādēm)

text:
               27.4.2013

               LV

               Eiropas Savienības Oficiālais Vēstnesis

               C 123/28

         Civildienesta tiesas (otrā palāta) 2013. gada 14. marta rīkojums — Christoph u.c./Komisija
   (Lieta F-63/08) (1)

   (Civildienests - Personāls, kas nav pastāvīgi darbinieki - Eiropas Kopienu Pārējo darbinieku nodarbināšanas kārtības 2., 3.a un 3.b pants - Pagaidu darbinieki - Līgumdarbinieki - Līgumdarbinieki palīguzdevumiem - Līguma termiņš - Eiropas Kopienu Pārējo darbinieku nodarbināšanas kārtības 8. un 88. pants - Komisijas 2004. gada 28. aprīļa lēmums par personāla, kas nav tās dienestu pastāvīgie darbinieki, maksimālo nodarbinātības ilgumu - Direktīva 1999/70/EK - Piemērojamība iestādēm)
   2013/C 123/50
   Tiesvedības valoda — franču

      Lietas dalībnieki

      Prasītāji: Eugen Christoph u.c. (Leggiuno, Itālija) (pārstāvji — S. Orlandi, A. Coolen, J.-N. Louis un É. Marchal, advokāti)

      Atbildētāja: Eiropas Komisija (pārstāvji — J. Currall un D. Martin)

      Persona, kas iestājusies lietā atbildētājas atbalstam: Eiropas Savienības Padome (pārstāvji — sākotnēji M. Bauer un K. Zieleśkiewicz, vēlāk M. Bauer un J. Herrmann)

      Priekšmets

   Prasība atcelt lēmumus, ar kuriem ir noteikti prasītāju darbā pieņemšanas nosacījumi, ciktāl to līguma vai tā pagarināšanas ilgums ir ierobežots līdz noteiktam laika periodam

      Rezolutīvā daļa:

               1)

               prasību noraidīt kā acīmredzami juridiski nepamatotu;

               2)

               prasītāji sedz savus un atlīdzina Eiropas Komisijas tiesāšanās izdevumus;

               3)

               Eiropas Savienības Padome sedz savus tiesāšanās izdevumus pati.

      (1)  OV C 247, 27.9.2008., 25. lpp.


title: Lieta T-379/14: Prasība, kas celta 2014. gada 3. jūnijā  – Universal Music /ITSB – Yello Strom  ( “Yellow Lounge” )

text:
               1.9.2014

               LV

               Eiropas Savienības Oficiālais Vēstnesis

               C 292/46

         Prasība, kas celta 2014. gada 3. jūnijā – Universal Music/ITSB – Yello Strom (“Yellow Lounge”)
   (Lieta T-379/14)
   2014/C 292/56
   Valoda, kādā sagatavots prasības pieteikums – vācu

      Lietas dalībnieki

      Prasītāja: Universal Music GmbH (Berlīne, Vācija) (pārstāvis – M. Viefhues, advokāts)

      Atbildētājs: Iekšējā tirgus saskaņošanas birojs (preču zīmes, paraugi un modeļi)

      Otra procesa ITSB Apelāciju padomē dalībniece: Yello Strom GmbH (Ķelne, Vācija)

      Prasītājas prasījumi:

               —

               atcelt Iekšējā tirgus saskaņošanas biroja (preču zīmes, paraugi un modeļi) Apelāciju ceturtās padomes 2014. gada 20. marta lēmumu lietā R 274/2013–4 un

               —

               piespriest atbildētājam un vajadzības gadījumā otrai procesa dalībniecei atlīdzināt tiesāšanās izdevumus.

      Pamati un galvenie argumenti

      Kopienas preču zīmes reģistrācijas pieteikuma iesniedzēja: prasītāja

      Attiecīgā Kopienas preču zīme: vārdiska preču zīme “Yellow Lounge” attiecībā uz precēm un pakalpojumiem, kas ietilpst 9., 16., 35., 38., 41., 42. un 45. klasē – Kopienas preču zīmes reģistrācijas pieteikums Nr. 1 0 0 33  421

      Iebildumu procesā pretstatītās preču zīmes vai apzīmējuma īpašniece: Yello Strom GmbH

      Pretstatītā preču zīme vai apzīmējums: valsts vārdiska preču zīme “Yello” attiecībā uz precēm un pakalpojumiem, kas ietilpst 4., 7., 9., 16., 35., 38., 41., 42. un 45. klasē

      Iebildumu nodaļas lēmums: iebildumus apmierināt

      Apelāciju padomes lēmums: apelācijas sūdzību noraidīt

      Izvirzītie pamati: Regulas Nr. 207/2009 8. panta 1. punkta b) apakšpunkta pārkāpums


title: Lieta T-240/11: Prasība, kas celta 2011. gada 4. maijā — L'Oréal /ITSB — United Global Media Group ( “MyBeauty” )

text:
               9.7.2011

               LV

               Eiropas Savienības Oficiālais Vēstnesis

               C 204/27

         Prasība, kas celta 2011. gada 4. maijā — L'Oréal/ITSB — United Global Media Group (“MyBeauty”)
   (Lieta T-240/11)
   2011/C 204/48
   Valoda, kādā sagatavots prasības pieteikums — angļu

      Lietas dalībnieki

      Prasītāja: L'Oréal (Parīze, Francija) (pārstāvji — A. von Mühlendahl un S. Abel, lawyers)

      Atbildētājs: Iekšējā tirgus saskaņošanas birojs (preču zīmes, paraugi un modeļi)

      Otra procesa ITSB Apelāciju padomē dalībniece: United Global Media Group, Inc. (El Segundo, ASV)

      Prasītājas prasījumi:

               —

               atcelt Iekšējā tirgus saskaņošanas biroja (preču zīmes, paraugi un modeļi) Apelāciju pirmās padomes 2011. gada 3. februāra lēmumu lietā R 898/2010-1;

               —

               piespriest atbildētājam atlīdzināt tiesāšanās izdevumus, tostarp tos, kas prasītājai radušies procesā Apelāciju padomē, vai

               —

               pakārtoti, piespriest otrai procesa ITSB Apelāciju padomē dalībniecei, ja tā iestāsies lietā Vispārējā tiesā, atlīdzināt tiesāšanās izdevumus, tostarp tos, kas prasītājai radušies procesā Apelāciju padomē.

      Pamati un galvenie argumenti

      Kopienas preču zīmes reģistrācijas pieteikuma iesniedzēja: prasītāja

      Attiecīgā Kopienas preču zīme: grafiska preču zīme “MyBeauty TV” attiecībā uz precēm, kas ietilpst 3., 35. un 41. klasē — Kopienas preču zīmes reģistrācijas pieteikums Nr. 6406755

      Iebildumu procesā pretstatītās preču zīmes vai apzīmējuma īpašniece: otra procesa ITSB Apelāciju padomē dalībniece

      Iebildumu pamatojums: otra procesa dalībniece pamatoja savus iebildumus ar Preču zīmju regulas 8. panta 4. punktu, apgalvojot, ka ir vairāku agrāku nereģistrētu preču zīmju, kas līdzīgas prasītājas preču zīmei, īpašniece

      Iebildumu nodaļas lēmums: iebildumus noraidīt. Jautājumā par izdevumiem Iebildumu nodaļa norādīja, ka iebildumu iesniedzējai, kurai lēmums nav labvēlīgs, vispār būtu jāsedz izdevumi saistībā ar prasītājas pārstāvību, taču tā kā prasītāja nebija pilnvarojusi pārstāvi Kopienas preču zīmju regulas 93. panta izpratnē, tai šādi izdevumi nebija radušies.

      Apelāciju padomes lēmums: apelācijas sūdzību noraidīt un piespriest prasītājai segt iebildumu iesniedzējas izdevumus

      Izvirzītie pamati: prasītāja norāda, ka apstrīdētais lēmums ir jāatceļ, jo ar to ir pārkāpts Padomes Regulas Nr. 207/2009 85. panta 1. punkts. Saskaņā ar šo tiesību normu lietas dalībnieka, kam lēmums ir nelabvēlīgs, ir jāsedz otra lietas dalībnieka, kam lēmums ir labvēlīgs, procesa nepieciešamie izdevumi. Ar Kopienas preču zīmju regulas 85. panta 1. punktu šis pienākums netiek attiecināts vienīgi uz izdevumiem, kas radušies saistībā ar profesionāla pārstāvja pilnvarošanu Kopienas preču zīmju regulas 93. panta 1. punkta izpratnē. Arī Īstenošanas regulas 94. noteikumā nav paredzēts, ka ir atlīdzināmi tikai profesionālas pārstāvības izdevumi. Īstenošanas regulas 94. noteikumā drīzāk ir fiksēta lietas dalībnieka, kam lēmums ir labvēlīgs, profesionālajam pārstāvim atlīdzināmo izdevumu “robežvērtība”. Tiktāl, ciktāl Īstenošanas regulas 94. noteikums ir jāinterpretē tādējādi, ka tas nepieļauj izdevumu atlīdzināšana tādā situācijā kā šajā lietā, minētā tiesību norma acīmredzami esot pretrunā Kopienas preču zīmju regulas 85. panta 1. punktam un tādējādi spēkā neesoša vai nepiemērojama.


title: Lieta C-198/17: Lūgums sniegt prejudiciālu nolēmumu, ko 2017. gada 13. aprīlī iesniedza Amtsgericht Hannover (Vācija) – Ivan Wallmann/TUIfly GmbH

text:
               17.7.2017

               LV

               Eiropas Savienības Oficiālais Vēstnesis

               C 231/10

         Lūgums sniegt prejudiciālu nolēmumu, ko 2017. gada 13. aprīlī iesniedza Amtsgericht Hannover (Vācija) – Ivan Wallmann/TUIfly GmbH

   (Lieta C-198/17)
   (2017/C 231/12)
   Tiesvedības valoda – vācu

      Iesniedzējtiesa

      Amtsgericht Hannover

      Pamatlietas puses

      Prasītājs: Ivan Wallmann

      Atbildētāja: TUIfly GmbH

      Prejudiciālie jautājumi

               1)

               Vai apkalpojošā gaisa pārvadātāja lidojumu veikšanai nepieciešamā personāla ievērojamas daļas prombūtne saslimšanas dēļ ir ārkārtējs apstāklis Regulas (EK) Nr. 261/2004 (1) 5. panta 3. punkta izpratnē? Ja atbilde uz pirmo jautājumu ir apstiprinoša, kādam ir jābūt prombūtnē esošo darbinieku īpatsvaram, lai varētu uzskatīt, ka pastāv šāds apstāklis?

               2)

               Ja atbilde uz pirmo jautājumu ir noliedzoša, vai apkalpojošā gaisa pārvadātāja lidojumu veikšanai nepieciešamā personāla ievērojamas daļas spontāna prombūtne no darba tiesību un koplīguma viedokļa neleģitīma streika (“neorganizēts streiks”) dēļ ir ārkārtējs apstāklis Regulas (EK) Nr. 261/2004 5. panta 3. punkta izpratnē? Ja atbilde uz otro jautājumu ir apstiprinoša, kādam ir jābūt prombūtnē esošo darbinieku īpatsvaram, lai varētu uzskatīt, ka pastāv šāds apstāklis?

               3)

               Ja atbilde uz pirmo vai otro jautājumu ir apstiprinoša, vai ārkārtējam apstāklim bija jāpastāv attiecībā uz pašu atcelto reisu vai arī apkalpojošajam gaisa pārvadātājam ir tiesības komerciālu apsvērumu dēļ noteikt jaunu lidojumu sarakstu?

               4)

               Ja atbilde uz pirmo vai otro jautājumu ir apstiprinoša, vai iespēja izvairīties attiecas tikai uz ārkārtējo apstākli vai arī uz ārkārtējā apstākļa iestāšanās sekām?

      (1)  Eiropas Parlamenta un Padomes 2004. gada 11. februāra Regula (EK) Nr. 261/2004, ar ko paredz kopīgus noteikumus par kompensāciju un atbalstu pasažieriem sakarā ar iekāpšanas atteikumu un lidojumu atcelšanu vai ilgu kavēšanos un ar ko atceļ Regulu (EEK) Nr. 295/91 (OV L 46, 1. lpp.).


title: Lieta F-19/13: Prasība, kas celta 2013. gada 19. februārī — ZZ /Komisija

text:
               27.4.2013

               LV

               Eiropas Savienības Oficiālais Vēstnesis

               C 123/30

         Prasība, kas celta 2013. gada 19. februārī — ZZ/Komisija
   (Lieta F-19/13)
   2013/C 123/54
   Tiesvedības valoda — franču

      Lietas dalībnieki

      Prasītājs: ZZ (pārstāvji — D. Abreu Caldas, A. Coolen, J.-N. Louis un E. Marchal, advokāti)

      Atbildētāja: Komisija

      Strīda priekšmets un apraksts

   Prasība atcelt lēmumu par pensijas tiesību, kuras iegūtas pirms stāšanās amatā, aprēķinu saskaņā ar jaunajiem VĪN

      Prasītāja prasījumi:

               —

               atcelt 2012. gada 2. jūlija lēmumu par to pensijas tiesību aprēķinu, kuras prasītājs ieguvis pirms darba uzsākšanas Komisijā;

               —

               ja nepieciešams, atcelt lēmumu, ar kuru noraidīta prasītāja 2012. gada 7. decembra sūdzība par VĪN un aktuāro likmju, kas bija spēkā laikā, kad viņš iesniedza pieteikumu par viņa pensijas tiesību pārcelšanu, piemērošanu;

               —

               piespriest Komisijai atlīdzināt tiesāšanās izdevumus.


title: Lieta C-448/12: Lūgums sniegt prejudiciālu nolēmumu, ko 2012. gada 8. oktobrī iesniedza Raad van State (Nīderlande) — M. Roest, otrs lietas dalībnieks: Burgemeester van Amsterdam

text:
               26.1.2013

               LV

               Eiropas Savienības Oficiālais Vēstnesis

               C 26/17

         Lūgums sniegt prejudiciālu nolēmumu, ko 2012. gada 8. oktobrī iesniedza Raad van State (Nīderlande) — M. Roest, otrs lietas dalībnieks: Burgemeester van Amsterdam

   (Lieta C-448/12)
   2013/C 26/30
   Tiesvedības valoda — holandiešu

      Iesniedzējtiesa

      Raad van State

      Lietas dalībnieki pamata procesā

      Prasītāja: M. Roest

      Otrs lietas dalībnieks: Burgemeester van Amsterdam

      Prejudiciālie jautājumi

               1)

               Vai saskaņā ar Eiropas Savienības Pamattiesību hartas 7. un 8. pantu un Cilvēktiesību un pamatbrīvību aizsardzības konvencijas 8. pantu ir spēkā Padomes 2004. gada 13. decembra Regulas (EK) Nr. 2252/2004 par drošības elementu un biometrijas standartiem dalībvalstu izdotās pasēs un ceļošanas dokumentos (OV L 385, 1. lpp.), kas grozīta ar Eiropas Parlamenta un Padomes 2009. gada 28. maija Regulu (EK) Nr. 444/2009, ar ko groza Padomes Regulu (EK) Nr. 2252/2004 (OV L 142, 1. lpp.), 1. panta 2. punkts?

               2)

               Ja atbilde uz 1. jautājumu ir tāda, ka Padomes 2004. gada 13. decembra Regulas (EK) Nr. 2252/2004 par drošības elementu un biometrijas standartiem dalībvalstu izdotās pasēs un ceļošanas dokumentos (OV L 385, 1. lpp.), kas grozīta ar Eiropas Parlamenta un Padomes 2009. gada 28. maija Regulu (EK) Nr. 444/2009, ar ko groza Padomes Regulu (EK) Nr. 2252/2004 (OV L 142, 1. lpp.), 1. panta 2. punkts ir spēkā, vai saskaņā ar Eiropas Savienības Pamattiesību hartas 7. un 8. pantu, Cilvēktiesību un pamatbrīvību aizsardzības konvencijas 8. panta 2. punktu un Privātās dzīves direktīvas (1) 7. panta ievadu un f) punktu, aplūkojot kopsakarā ar Direktīvas 6. panta 1. punkta ievadu un b) punktu, Regulas 4. panta 3. punkts ir jāinterpretē tādējādi, ka, īstenojot šo Regulu, dalībvalstīm likumā ir jānodrošina, ka, pamatojoties uz šo Regulu apkopotie un uzglabātie biometriskie dati nevar tikt apkopoti, apstrādāti un izmantoti citiem mērķiem, kas nav dokumenta izsniegšana?

      (1)  Eiropas Parlamenta un Padomes 1995. gada 24. oktobra Direktīva 95/46/EK par personu aizsardzību attiecībā uz personas datu apstrādi un šādu datu brīvu apriti (OV L 281, 31. lpp.).


title: Lieta T-155/15 R: Vispārējās tiesas priekšsēdētāja 2015. gada 20. maija rīkojums – Kaddour/Padome Pagaidu noregulējums — Ierobežojoši pasākumi pret Sīriju — Līdzekļu iesaldēšana un ierobežojumi ieceļošanai Savienības teritorijā un tās šķērsošanai — Pieteikums par izpildes apturēšanu — Formas prasību neievērošana — Nepieņemamība

text:
               6.7.2015

               LV

               Eiropas Savienības Oficiālais Vēstnesis

               C 221/21

         Vispārējās tiesas priekšsēdētāja 2015. gada 20. maija rīkojums – Kaddour/Padome
   (Lieta T-155/15 R)
   (Pagaidu noregulējums - Ierobežojoši pasākumi pret Sīriju - Līdzekļu iesaldēšana un ierobežojumi ieceļošanai Savienības teritorijā un tās šķērsošanai - Pieteikums par izpildes apturēšanu - Formas prasību neievērošana - Nepieņemamība)
   (2015/C 221/30)
   Tiesvedības valoda – franču

      Lietas dalībnieki

      Prasītājs: Khaled Kaddour (Damaska, Sīrija) (pārstāvji – A. Boesch, D. Amaudruz un M. Ponsard, advokāti)

      Atbildētāja: Eiropas Savienības Padome

      Priekšmets

   Pieteikums par to pasākumu izpildes apturēšanu, kas prasītājam piemēroti ar Padomes 2015. gada 26. janvāra Īstenošanas regulu (ES) Nr. 2015/108, ar ko īsteno Regulu (ES) Nr. 36/2012 par ierobežojošiem pasākumiem saistībā ar situāciju Sīrijā (OV L 20, 2. lpp.), un Padomes 2015. gada 26. janvāra Īstenošanas lēmumu (KĀDP) 2015/117, ar kuru īsteno Lēmumu 2013/255/KĀDP par ierobežojošiem pasākumiem pret Sīriju (OV L 20, 85. lpp.)

      Rezolutīvā daļa:

               1)

               pieteikumu par pagaidu noregulējumu noraidīt;

               2)

               lēmuma par tiesāšanās izdevumiem pieņemšanu atlikt.


title: lieta C-364/04: Lūgums sniegt prejudiciālu nolēmumu – izteikts ar 2004. gada 30. jūlija Symvoulio tis Epikrateias (Epitropi anastolon) lēmumu prāvā Michaniki AE pret Ypourgos Perivallontos, Chorotaxias kai Dimosion Ergon, ko atbalsta Syndesmos Etaireion Anoteron Taxeon

text:
               20.11.2004

               LV

               Eiropas Savienības Oficiālais Vēstnesis

               C 284/7

         Lūgums sniegt prejudiciālu nolēmumu – izteikts ar 2004. gada 30. jūlija Symvoulio tis Epikrateias (Epitropi anastolon) lēmumu prāvā Michaniki AE pret Ypourgos Perivallontos, Chorotaxias kai Dimosion Ergon, ko atbalsta Syndesmos Etaireion Anoteron Taxeon
   (lieta C-364/04)
   (2004/C 284/15)
   Eiropas Kopienu Tiesā izskatīšanai ir iesniegts lūgums sniegt prejudiciālu nolēmumu, kas izteikts ar 2004. gada 30. jūlija Symvoulio tis Epikrateias (Epitropi anastolon) (Grieķija) lēmumu lietā Michaniki AE pret Ypourgos Perivallontos, Chorotaxias kai Dimosion Ergon, un ko Tiesas kanceleja saņēmusi 2004. gada 20. augustā.
   Symvoulio tis Epikrateias (Epitropi anastolon) lūdz Tiesu lemt par šādiem jautājumiem:

               1.

               Vai 30. panta 4. punkts Padomes 1993. gada 14. jūnija Direktīvā 93/37/EEK par to, kā koordinēt būvdarbu valsts līgumu piešķiršanas procedūras (1), ir interpretējams tā, ka līgumslēdzējai iestādei, piemērojot līgumu piešķiršanas procedūru ar nodomu izsludināt konkursu, kāds aprakstīts šī lēmuma pamatojumā (Uzaicinājuma vēstules bez paskaidrojumiem par konkrētām atlaidēm atsevišķām cenu grupām un pārbaude, vai atsevišķas atlaides ir piešķirtas pienācīgi), ir pienākums ietvert konkrētus noteikumus dokumentā, ar kuru minētā iestāde uzaicina pretendentu iesniegt paskaidrojumus par piedāvājumu, kas tiek uzskatīts par nesamērīgi lētu attiecībā pret robežvērtību, kura aprēķināta pēc matemātiskas metodes, kas līdzīga tai, kura aplūkota lēmuma pamatojumā?

               2.

               Ja atbilde uz pirmo jautājumu ir apstiprinoša – vai Direktīvas 93/37/EEK iepriekšminētās normas izpildei pietiek minētajā dokumentā norādīt konkrētu atlaidi, ko pretendents piedāvā attiecībā uz vienu vai vairākām tādām cenu grupām, kuras līgumslēdzēja iestāde uzskata par problemātiskām, vai arī līgumslēdzējai iestādei ir jānorāda arī iemesli, kādēļ tā uzskata šādu atlaidi par problemātisku, sniedzot pamatotu novērtējumu par maksimālajām izmaksām attiecīgo būvdarbu veikšanai?

      (1)  OV L 199, 9.8.1993., 54. lpp.


title: Lieta T-281/11 P: Vispārējās tiesas 2013. gada 16. maija spriedums — Canga Fano /Padome (Apelācija — Civildienests — Ierēdņi — Paaugstināšana amatā — 2009. gada paaugstināšana amatā — Lēmums nepaaugstināt amatā prasītāju AD 13 pakāpē — Nopelnu salīdzināšana — Acīmredzamas kļūdas vērtējumā pārbaude tiesā)

text:
               29.6.2013

               LV

               Eiropas Savienības Oficiālais Vēstnesis

               C 189/19

         Vispārējās tiesas 2013. gada 16. maija spriedums — Canga Fano/Padome
   (Lieta T-281/11 P) (1)

   (Apelācija - Civildienests - Ierēdņi - Paaugstināšana amatā - 2009. gada paaugstināšana amatā - Lēmums nepaaugstināt amatā prasītāju AD 13 pakāpē - Nopelnu salīdzināšana - Acīmredzamas kļūdas vērtējumā pārbaude tiesā)
   2013/C 189/36
   Tiesvedības valoda — franču

      Lietas dalībnieki

      Apelācijas sūdzības iesniedzējs: Diego Canga Fano (Brisele, Beļģija) (pārstāvji — S. Rodrigues un C. Bernard-Glanz, advokāti)

      Otra lietas dalībniece: Eiropas Savienības Padome (pārstāvji — M. Bauer un J. Herrmann)

      Priekšmets

   Apelācijas sūdzība par Eiropas Savienības Civildienesta tiesas (pirmā palāta) 2011. gada 24. marta spriedumu lietā F-104/09 Canga Fano/Padome (Krājumā vēl nav publicēts) par šī sprieduma atcelšanu

      Rezolutīvā daļa:

               1)

               apelācijas sūdzību noraidīt;

               2)

               Diego Canga Fano sedz savus, kā arī atlīdzina Eiropas Savienības Padomes tiesāšanās izdevumus šajā instancē.

      (1)  OV C 238, 13.8.2011.


title: Lieta F-6/15: Prasība, kas celta 2015. gada 21. janvārī – ZZ/EASA

text:
               30.3.2015

               LV

               Eiropas Savienības Oficiālais Vēstnesis

               C 107/40

      Prasība, kas celta 2015. gada 21. janvārī – ZZ/EASA

      (Lieta F-6/15)
      (2015/C 107/53)
      Tiesvedības valoda – angļu

         Lietas dalībnieki

         Prasītājs: ZZ (pārstāvis – E. Asenov, advokāts)

         Atbildētāja: Eiropas Aviācijas drošības aģentūra (EASA)

         Strīda priekšmets un apraksts

      Prasība atcelt Eiropas Aviācijas drošības aģentūras lēmumu izbeigt prasītāja līgumu uz noteiktu laiku pirms līgumā noteikta termiņa beigām un prasība par zaudējumu atlīdzību par materiālajiem zaudējumiem un morālo kaitējumu, kas izcēlušies no viņa līguma priekšlaicīgas izbeigšanas

         Prasītāja prasījumi:

                  —

                  atcelt apstrīdēto 2014. gada 16. aprīļa lēmumu Nr. 2014/039/E, ar kuru priekšlaicīgi izbeidz prasītāja līgumu un kurš ir ticis paturēts spēkā ar EASA2014. gada 27. oktobra Lēmumu Nr. SR 14–005;

                  —

                  atlīdzināt prasītājam nodarīto morālo kaitējumu pazemojuma, apvainojuma, sabojātas reputācijas un veselības stāvokļa pasliktināšanās veidā, ko izraisīja šis lēmums. Prasītāja novērtējums par šo nemateriālo kaitējumu ir EUR 100 000 apmērā;

                  —

                  atlīdzināt prasītājam nodarītos materiālos zaudējumus priekšlaicīgas līguma izbeigšanas dēļ. Šie zaudējumi atbilst starpībai starp prasītāja pilnu atalgojumu un kompensāciju atbilstoši Savienības pārējo darbinieku nodarbināšanas kārtības 47. panta b) punkta ii) apakšpunktam par laikposmu starp priekšlaicīgu prasītāja līguma izbeigšanu un datumu, kurā viņu atjaunos amatā, vai arī datumu, kurā izbeidzas viņa līgums, proti, 2015 gada 1. novembrī. Šī atšķirība ir novērtēta EUR 75 000 apmērā, tomēr precīzāku aprēķinu var veikt EASA grāmatvedība.

                  —

                  atjaunot spēkā normālu prasītāja līguma izpildi un prasītāja darba tiesiskās attiecības ar Eiropas Aviācijas drošības aģentūru;

                  —

                  attiecībā uz pierādījumiem:

                              —

                              izsaukt liecinieku uz tiesvedības mutvārdu daļu, lai liecinātu par prasītāja reputāciju civilās aviācijas aprindās pirms prettiesiskās atbrīvošanas no darba;

                              —

                              izsaukt liecinieku uz tiesvedības mutvārdu daļu, lai liecinātu par prasītāja garīgās un fiziskās veselības stāvokli prettiesiskās atbrīvošanas no darba un līguma izbeigšanas laikā un pēc tās;

                              —

                              piespriest EASA iesniegt sarakstu ar tās sensitīvajiem posteņiem.

                  —

                  attiecībā uz tiesāšanās izdevumiem piespriest atbildētājai segt savus tiesāšanās izdevumus pašai, kā arī atlīdzināt prasītāja tiesāšanās izdevumus, ieskaitot izdevumus par advokātu, kurš viņu pārstāv Civildienesta tiesā, liecinieku izdevumus un citus izdevumus, kuri radušies saistībā ar tiesvedību.


title: Lieta T-19/06: Vispārējās tiesas 2011. gada 5. oktobra spriedums — Mindo /Komisija (Konkurence — Aizliegtas vienošanās — Itālijas jēltabakas iepirkuma un pirmapstrādes tirgus — Lēmums, ar kuru tiek konstatēts EKL 81. panta pārkāpums — Cenu noteikšana un tirgus sadale — Naudas soda samaksa, ko veic solidārais kopparādnieks — Prasītājs, attiecībā uz kuru tiesvedības laikā notiek maksātnespējas process — Intereses celt prasību zudums — Tiesvedības izbeigšana pirms sprieduma taisīšanas)

text:
               19.11.2011

               LV

               Eiropas Savienības Oficiālais Vēstnesis

               C 340/15

         Vispārējās tiesas 2011. gada 5. oktobra spriedums — Mindo/Komisija
   (Lieta T-19/06) (1)

   (Konkurence - Aizliegtas vienošanās - Itālijas jēltabakas iepirkuma un pirmapstrādes tirgus - Lēmums, ar kuru tiek konstatēts EKL 81. panta pārkāpums - Cenu noteikšana un tirgus sadale - Naudas soda samaksa, ko veic solidārais kopparādnieks - Prasītājs, attiecībā uz kuru tiesvedības laikā notiek maksātnespējas process - Intereses celt prasību zudums - Tiesvedības izbeigšana pirms sprieduma taisīšanas)
   2011/C 340/28
   Tiesvedības valoda — angļu

      Lietas dalībnieki

      Prasītāja: Mindo Srl (Roma, Itālija) (pārstāvji — J. Folguera Crespo un P. Vidal Martínez, avocats)

      Atbildētāja: Eiropas Komisija (pārstāvji — sākotnēji É. Gippini Fournier, N. Khan un F. Amato, vēlāk É. Gippini Fournier, N. Khan un L. Malferrari)

      Priekšmets

   Prasība daļēji atcelt Komisijas 2005. gada 20. oktobra Lēmumu C(2005) 4012, galīgā redakcija, attiecībā uz procedūru saskaņā ar EK līguma 81. panta piemērošanu (lieta COMP/C.38.281/B.2 — Jēltabaka — Itālija) un, pakārtoti, Mindo Srl. uzliktā naudas soda atcelšana vai samazināšana

      Rezolutīvā daļa:

               1)

               izbeigt tiesvedību lietā par šo prasību;

               2)

               piespriest Mindo Srl atlīdzināt tiesāšanās izdevumus.

      (1)  OV C 60, 11.03.2006.


title: Lieta C-336/17 P: Apelācijas sūdzība, ko par Vispārējās tiesas (pirmā palāta) 2017. gada 5. aprīļa spriedumu lietā T-361/14 HB u.c./Eiropas Komisija 2017. gada 6. jūnijā iesniedza HB u.c.

text:
               28.8.2017

               LV

               Eiropas Savienības Oficiālais Vēstnesis

               C 283/22

         Apelācijas sūdzība, ko par Vispārējās tiesas (pirmā palāta) 2017. gada 5. aprīļa spriedumu lietā T-361/14 HB u.c./Eiropas Komisija 2017. gada 6. jūnijā iesniedza HB u.c.
   (Lieta C-336/17 P)
   (2017/C 283/31)
   Tiesvedības valoda – vācu

      Lietas dalībnieki

      Apelācijas sūdzības iesniedzēji: HB u.c. (pārstāvis – Dr. P. Brockmann, advokāts)

      Otra lietas dalībniece: Eiropas Komisija

      Apelācijas sūdzības iesniedzēju prasījumi:

               1)

               atcelt Eiropas Savienības Vispārējās tiesas 2017. gada 5. aprīļa spriedumu lietā T-361/14 HB u.c./Komisija, ar kuru prasība tika noraidīta kā nepamatota un prasītājiem piespriests atlīdzināt tiesāšanās izdevumus, un nodot lietu atpakaļ Eiropas Savienības Vispārējai tiesai vēlreiz mutvārdu paskaidrojumu uzklausīšanai;
               pakārtoti,

               2)

               ja Tiesa uzskata, ka tā ir pietiekami informēta, pašai izlemt lietu un atzīt, ka psiholoģiskā mijiedarbība starp cilvēku un dzīvnieku ir Savienības kompetencē;

               3)

               jebkurā gadījumā piespriest Eiropas Komisijai atlīdzināt tiesāšanās izdevumus.

      Pamati un galvenie argumenti

      Pirmais apelācijas sūdzības pamats: procesuāli trūkumi, pamatojoties uz tiesību tikt uzklausītam pārkāpumu, jo

               —

               pārstāvošajam advokātam un tiesnešiem tika liegts uzzināt par pirmās prasītājas savlaicīgu ierašanos uz 2016. gada 27. septembra tiesas sēdi mutvārdu paskaidrojumu uzklausīšanai, jo tiesas darbiniece ir liegusi ieeju nepilngadīgajai meitai auklītes kavēšanās dēļ, līdz ar to ieeja tikusi liegta arī prasītājai, un pretēji minētās darbinieces izteikumiem nekāda informācija par viņas ierašanos nav tikusi paziņota tiesnešiem vai pārstāvošajam advokātam;

               —

               pārējiem prasītājiem arī nav ticis paziņots, ka tiesas zālē viņiem aktīvi jāziņo par sevi, lai tiktu konstatēta viņu klātbūtne, jo viņi, lai gan ieradušies pēc uzaicinājumā norādītā laika, tomēr esot ieradušies pirms tiesas sēdes,

         līdz ar to ir tikusi liegta rakstveidā pieprasītā lietas dalībnieku uzklausīšana, kas apelācijas sūdzības iesniedzēju ieskatā esot bijis iemesls juridiski nepareizam vērtējumam, proti, prasības nepamatotības atzīšanai.

      Otrais apelācijas sūdzības pamats: procesuāli trūkumi sakarā pierādījumu pierādošā spēkā vērtējumu pirms to iesniegšanas, jo

               —

               visi piedāvātie pierādījumi esot nepamatoti un kļūdaini noraidīti;

               —

               it īpaši attiecībā uz interdisciplināriem jautājumiem neesot atļauta ekspertu uzklausīšana;

               —

               lietas dalībniekiem neesot uzdoti ne rakstveida, ne mutvārdu jautājumi,

         un tas apelācijas sūdzības iesniedzēju ieskatā esot bijis iemesls juridiski nepareizam vērtējumam, proti, prasības nepamatotības atzīšanai.

      Trešais apelācijas sūdzības pamats: ja Tiesa tomēr ētiku atzītu kā cilvēktiesību satura jautājumu un kā būtisku integrācijas nosacījumu, lietu būtu iespējams izskatīt pēc būtības, balstoties uz lietas materiāliem.


title: Lieta T-3/07: Prasība, kas celta 2007. gada 2. janvārī — Spānija pret Komisiju

text:
               10.3.2007

               LV

               Eiropas Savienības Oficiālais Vēstnesis

               C 56/31

         Prasība, kas celta 2007. gada 2. janvārī — Spānija pret Komisiju
   (Lieta T-3/07)
   (2007/C 56/62)
   Tiesvedības valoda — spāņu
   Lietas dalībnieki

      Prasītāja: Spānijas Karaliste (pārstāvis — J. M. Rodríguez Cárcamo)

      Atbildētāja: Eiropas Kopienu Komisija
   Prasītājas prasījumi:

               —

               atcelt Lēmumu K(2006) 5103, ar kuru nolemts piemērot finanšu korekcijas pieciem projektiem, kas tiek īstenoti Andalūzijas teritorijā, jo:

                           —

                           saskaņā ar pirmo norādīto pamatu ir daļēji jāatceļ Lēmums, samazinot korekciju summu EUR 1 136 320 apmērā,

                           —

                           saskaņā ar otro norādīto pamatu ir daļēji jāatceļ Apstrīdētais lēmums, samazinot korekciju summu EUR 267 746 apmērā, vai pakārtoti aprēķina kļūdas dēļ EUR 90 186 apmērā,

                           —

                           saskaņā ar trešo norādīto pamatu ir daļēji jāatceļ apstrīdētais Lēmums, samazinot korekciju summu EUR 76 369 apmērā,

                           —

                           saskaņā ar ceturto norādīto pamatu ir daļēji jāatceļ apstrīdētais Lēmums, samazinot korekciju summu EUR 3 264 849 apmērā;

               —

               piespriest Komisijai atlīdzināt tiesāšanās izdevumus.

         Pamati un galvenie argumenti
   Šī prasība ir iesniegta par Komisijas 2006. gada 20. oktobra Lēmumu K(2006) 5103, ar ko samazina Kohēzijas fonda palīdzību šādiem pieciem Andalūzijas Autonomās kopienas teritorijā īstenotiem projektiem:

               —

               Nr. 2000.ES.16.C.PE.012 (Atkritumu pārvaldības pasākumi Andalūzijas Autonomajā kopienā);

               —

               Nr. 2000.ES.16.C.PE.066 (Kanalizācijas un notekūdeņu attīrīšanas pasākumi Guadalquivir baseinā);

               —

               Nr. 2000.ES.16.C.PE.004 (Kanalizācijas un attīrīšanas pasākumi Dienvidu baseinā: I posms);

               —

               Nr. 2001.ES-16.C.PE.025 (RSU pārstrādes iekārtu skaita palielināšana Andalūzijas Autonomajā Kopienā — 2001);

               —

               Nr. 2000.ES.16.C.PE.138 (Atkritumu pārvaldības pasākumi Andalūzijas Autonomajā kopienā).

         Apstrīdētajā lēmumā, kurā galvenokārt aplūkots projekts 012, Komisija ir piemērojusi korekciju EUR 4 745 284 apmērā, atsaucoties uz konkrētiem pamatiem, kas attiecas uz izdevumu subsīdiju pietiekamu kontroli un atsevišķu iepirkumu līgumu noslēgšanas normu izpildi (divu iepirkumu līgumu tieša piešķiršana, pieredzes kā piešķiršanas kritērija izmantošana un iespējami pieļautās nelikumības izziņojot atsevišķus iepirkumus).
   Prasījumu pamatojumam prasītāja valsts norāda uz:

               —

               tiesiskās paļāvības principa, tiesiskās drošības principa un samērīguma principa pārkāpumu tiktāl, ciktāl tie ir saistīti ar atsevišķu izdevumu subsidēšanu,, jo apstrīdētais akts ir pieņemts, kad vēl nebija beidzies papildus termiņš, kas pieprasīts, lai noteiktu nesubsidējamos izdevumus, un tos aizstātu ar subsidējamiem izdevumiem;

               —

               Direktīvas 92/50/EEK (1) 11. panta 3. punkta b) un e) apakšpunkta kļūdainu interpretāciju, ciktāl tā ir saistīta ar iespējamām nelikumībām, kas ir konstatētas tieši piešķirot divus pakalpojumu līgumus. Šī pamata ietvaros pakārtoti ir norādīts arī uz kļūdu aprēķinos;

               —

               direktīvu valsts iepirkumu jomā pārkāpumu, jo atlases kritērijos ir ietverts “pieredzes kritērijs”. Šajā sakarā tā apstiprina, ka, kaut gan šāds kritērijs nav skaidri ietverts piemērojamajos tiesību aktos, attiecīgā Kopienu judikatūra pieļauj šādu iespēju, un tādēļ šī kritērija izmantošana nevarētu būt smags un acīmredzams Kopienu tiesību sistēmas pārkāpums, bet katrā ziņā tikai attaisnojamu juridisku kļūdu, ko pamato tiesību normas skaidrības trūkums;

               —

               smagu un acīmredzamu pienākuma neizpildi, un tādēļ Kopienu tiesību pietiekami būtisku pārkāpumu, jo ir pieļautas nelikumības, neizziņojot atsevišķus iepirkumus.

      (1)  Padomes 1992. gada 18. jūnija Direktīva 92/50/EEK par procedūru koordinēšanu valsts pakalpojumu līgumu piešķiršanai (OV L 209, 24.7.1992., 1. lpp.).


title: Lieta T-203/15: Vispārējās tiesas 2015. gada 20. novembra rīkojums – Zitro IP/ITSB (“WORLD OF BINGO”) Kopienas preču zīme — Kopienas vārdiskas preču zīmes “WORLD OF BINGO” reģistrācijas pieteikums — Absolūts atteikuma pamats — Aprakstošs raksturs — Regulas (EK) Nr. 207/2009 7. panta 1. punkta c) apakšpunkts — Acīmredzami juridiski nepamatota prasība

text:
               1.2.2016

               LV

               Eiropas Savienības Oficiālais Vēstnesis

               C 38/60

         Vispārējās tiesas 2015. gada 20. novembra rīkojums – Zitro IP/ITSB (“WORLD OF BINGO”)
   (Lieta T-203/15) (1)

   (Kopienas preču zīme - Kopienas vārdiskas preču zīmes “WORLD OF BINGO” reģistrācijas pieteikums - Absolūts atteikuma pamats - Aprakstošs raksturs - Regulas (EK) Nr. 207/2009 7. panta 1. punkta c) apakšpunkts - Acīmredzami juridiski nepamatota prasība)
   (2016/C 038/80)
   Tiesvedības valoda – spāņu

      Lietas dalībnieki

      Prasītāja: Zitro IP Sàrl (Luksemburga, Luksemburga) (pārstāvis – A. Canela Giménez, advokāts)

      Atbildētājs: Iekšējā tirgus saskaņošanas birojs (preču zīmes, paraugi un modeļi) (pārstāvji – V. Melgar un J. Crespo Carrillo)

      Priekšmets

   Prasība par ITSB Apelācijas ceturtās padomes 2015. gada 23. februāra lēmumu lietā R 1900/2014–4 attiecībā uz pieteikumu reģistrēt vārdisku apzīmējumu “WORLD OF BINGO” kā Kopienas preču zīmi

      Rezolutīvā daļa:

               1)

               prasību noraidīt;

               2)

               Zitro IP Sàrl atlīdzina tiesāšanās izdevumus.

      (1)  OV C 198, 15.6.2015.


title: Lieta C-530/08: Tiesas sestās palātas priekšsēdētāja 2009. gada 12. novembra rīkojums — Eiropas Kopienu Komisija/Ungārijas Republika

text:
               13.3.2010

               LV

               Eiropas Savienības Oficiālais Vēstnesis

               C 63/43

         Tiesas sestās palātas priekšsēdētāja 2009. gada 12. novembra rīkojums — Eiropas Kopienu Komisija/Ungārijas Republika
   (Lieta C-530/08) (1)

   2010/C 63/70

      Tiesvedības valoda — ungāru

   Sestās palātas priekšsēdētājs ir izdevis rīkojumu izslēgt lietu no reģistra.

      (1)  OV C 19, 24.01.2009.


title: Lietas C-246/03 izslēgšana no reģistra

text:
               30.4.2005

               LV

               Eiropas Savienības Oficiālais Vēstnesis

               C 106/21

         Lietas C-246/03 (1) izslēgšana no reģistra
   (2005/C 106/45)

      (tiesvedības valoda — grieķu)

   2004. gada 19. novembrī Eiropas Kopienu Tiesas priekšsēdētājs ir izdevis rīkojumu izslēgt no reģistra lietu C-246/03 Eiropas Kopienu Komisija/Grieķijas Republika.

      (1)  OV C 184, 02.08.2003.


title: Lieta C-283/05: Lūgums sniegt prejudiciālu nolēmumu — izteikts ar Oberster Gerichtshof2005. gada 30. jūnija lēmumu lietā ASML Netherlands BV pret SEMIS Semiconductor Industry Services GmbH

text:
               17.9.2005

               LV

               Eiropas Savienības Oficiālais Vēstnesis

               C 229/8

         Lūgums sniegt prejudiciālu nolēmumu — izteikts ar Oberster Gerichtshof2005. gada 30. jūnija lēmumu lietā ASML Netherlands BV pret SEMIS Semiconductor Industry Services GmbH

   (Lieta C-283/05)
   (2005/C 229/17)
   tiesvedības valoda — vācu
   Eiropas Kopienu Tiesā ir iesniegts izskatīšanai Oberster Gerichtshof (Augstākā tiesa, Vācija) lūgums sniegt prejudiciālu nolēmumu, kas izteikts ar 2005. gada 30. jūnija lēmumu lietā ASML Netherlands BV pret SEMIS Semiconductor Industry Services GmbH un kas Tiesā reģistrēts 2005. gada 14. jūlijā.

      Oberster Gerichtshof lūdz Tiesu lemt par šādiem jautājumiem:

               1.

               Vai frāze “.. ja vien atbildētājs nav uzsācis sprieduma pārsūdzēšanas procedūru, kad to bija iespējams darīt,” 34. panta 2. punktā Padomes 2000. gada 22. decembra Regulā (EK) Nr. 44/2001 par jurisdikciju un spriedumu atzīšanu un izpildi civillietās un komerclietās (turpmāk tekstā — “EuGVVO”) (1) ir interpretējama tā, ka šīs “iespējas” priekšnoteikums jebkurā gadījumā ir aizmuguriskā sprieduma, kas ir taisīts vienā no dalībvalstīm un ir pārsūdzēts, uzrādīšana atbildētājam atbilstoši piemērojamām tiesībām?

               2.

               Ja atbilde uz pirmo jautājumu ir noliedzoša, vai lēmuma uzrādīšana par iesniegumu atzīt Landesgericht in S-Hertogenbosch2004. gada 16. jūnija aizmugurisko spriedumu par izpildāmu Austrijā un piekrist soda izpildei, pamatojoties uz ārvalsts lēmumu par soda izpildi, kas atzīts par izpildāmu, ir jāļauj, ka iesnieguma pretinieks un puse, kurai ir uzlikti pienākumi (= atbildētāja pamata tiesvedībā), uzzina, pirmkārt, par šī sprieduma esamību, un, otrkārt, arī to, vai valstī, kura taisījusi spriedumu, pastāv (nepieciešamības gadījumā) izmantojami tiesību aizsardzības līdzekļi, lai šādā veidā iegūtu informāciju par tiesiskās aizsardzības līdzekļu izmantošanas iespēju kā primāro priekšnoteikumu EuGVVO 34. panta 2. punktā minētā atzīšanas šķēršļa piemērošanai.

      (1)  OV L 102, 1. lpp.


title: Lieta T-75/08: Pirmās instances tiesas 2009. gada 30. septembra spriedums — JOOP !/ITSB ( ! ) (Kopienas preču zīme — Kopienas grafiskas preču zīmes, kurā attēlota izsaukuma zīme, reģistrācijas pieteikums — Absolūts atteikuma pamatojums — Atšķirtspējas neesamība — Izmantošanas rezultātā iegūtās atšķirtspējas neesamība — Regulas (EK) Nr. 40/94 7. panta 1. punkta b) un c) apakšpunkts un 3. punkts (tagad Regulas (EK) Nr. 207/2009 7. panta 1. punkta b) un c) apakšpunkts un 3. punkts)

text:
               21.11.2009

               LV

               Eiropas Savienības Oficiālais Vēstnesis

               C 282/43

         Pirmās instances tiesas 2009. gada 30. septembra spriedums — JOOP!/ITSB (“!”)
   (Lieta T-75/08) (1)

   (Kopienas preču zīme - Kopienas grafiskas preču zīmes, kurā attēlota izsaukuma zīme, reģistrācijas pieteikums - Absolūts atteikuma pamatojums - Atšķirtspējas neesamība - Izmantošanas rezultātā iegūtās atšķirtspējas neesamība - Regulas (EK) Nr. 40/94 7. panta 1. punkta b) un c) apakšpunkts un 3. punkts (tagad Regulas (EK) Nr. 207/2009 7. panta 1. punkta b) un c) apakšpunkts un 3. punkts)
   2009/C 282/81
   Tiesvedības valoda — vācu

      Lietas dalībnieki

      Prasītāja:
      JOOP! GmbH, Hamburga (Vācija) (pārstāvji — H. Schmidt-Hollburg, W. Möllering, A. Löhde, H. Leo, A. Witte, T. Frank, A. Theil, H.-P. Rühland, B. Willers un T. Rein, advokāti)

      Atbildētājs: Iekšējā tirgus saskaņošanas birojs (preču zīmes, paraugi un modeļi) (pārstāvis — G. Schneider)

      Priekšmets

   Prasība par ITSB Apelāciju pirmās padomes 2007. gada 26. novembra lēmumu lietā R 1134/2007–1 attiecībā uz pieteikuma reģistrēt kā Kopienas preču zīmi grafisku apzīmējumu

      Rezolutīvā daļa:

               1)

               prasību noraidīt;

               2)

               JOOP! GmbH atlīdzina tiesāšanās izdevumus.

      (1)  OV C 107, 26.04.2008.


title: Lieta C-368/08: Tiesas (sestā palāta) 2009. gada 19. maija spriedums — Eiropas Kopienu Komisija/Grieķijas Republika (Valsts pienākumu neizpilde — Direktīva 2004/35/EK — Videi nodarītā kaitējuma atlīdzināšana — Princips piesārņotājs maksā )

text:
               4.7.2009

               LV

               Eiropas Savienības Oficiālais Vēstnesis

               C 153/16

         Tiesas (sestā palāta) 2009. gada 19. maija spriedums — Eiropas Kopienu Komisija/Grieķijas Republika
   (lieta C-368/08) (1)

   (Valsts pienākumu neizpilde - Direktīva 2004/35/EK - Videi nodarītā kaitējuma atlīdzināšana - Princips “piesārņotājs maksā”)
   2009/C 153/31
   Tiesvedības valoda — grieķu

      Lietas dalībnieki

      Prasītāja: Eiropas Kopienu Komisija (pārstāvji — U. Wölker un I. Dimitriou)

      Atbildētāja: Grieķijas Republika (pārstāvis — N. Dafniou)

      Priekšmets

   Valsts pienākumu neizpilde — Normatīvo un administratīvo aktu, kas vajadzīgi, lai izpildītu Eiropas Parlamenta un Padomes 2004. gada 21. aprīļa Direktīvas 2004/35/EK par atbildību vides jomā attiecībā uz videi nodarītā kaitējuma novēršanu un atlīdzināšanu prasības, nepieņemšana noteiktajā termiņā

      Rezolutīvā daļa:

               1)

               nepieņemot noteiktajā termiņā normatīvus un administratīvus aktus, kas vajadzīgi, lai izpildītu Eiropas Parlamenta un Padomes 2004. gada 21. aprīļa Direktīvas 2004/35/EK par atbildību vides jomā attiecībā uz videi nodarītā kaitējuma novēršanu un atlīdzināšanu prasības, Grieķijas Republika nav izpildījusi šīs direktīvas 19. panta 1. punktā paredzētos pienākumus;

               2)

               Grieķijas Republika atlīdzina tiesāšanās izdevumus.

      (1)  OV C 247, 27.09.2008.


title: Lieta C-421/08 P: Apelācijas sūdzība, ko par Pirmās instances tiesas (pirmā palāta) 2008. gada 14. jūlija rīkojumu lietā T-366/06 Calebus, SA /Eiropas Kopienu Komisija 2008. gada 24. septembrī iesniegusi Calebus, SA , kuras prasījumus atbalsta Spānijas Karaliste

text:
               7.3.2009

               LV

               Eiropas Savienības Oficiālais Vēstnesis

               C 55/5

         Apelācijas sūdzība, ko par Pirmās instances tiesas (pirmā palāta) 2008. gada 14. jūlija rīkojumu lietā T-366/06 Calebus, SA/Eiropas Kopienu Komisija 2008. gada 24. septembrī iesniegusi Calebus, SA, kuras prasījumus atbalsta Spānijas Karaliste
   (Lieta C-421/08 P)
   (2009/C 55/08)
   Tiesvedības valoda — spāņu
   Lietas dalībnieki

      Apelācijas sūdzības iesniedzēja: Calebus, SA (pārstāvis — R. Bocanegra Sierra, advokāts)

      Pārējie lietas dalībnieki: Eiropas Kopienu Komisija un Spānijas Karaliste
   Apelācijas sūdzības iesniedzējas prasījumi:
   pieņemt izskatīšanā apelācijas sūdzību par Pirmās instances tiesas 2008. gada 14. jūlija rīkojumu, ar kuru kā nepieņemama tika noraidīta Calebus, SA prasība lietā T-366/06, atzīt to par pieņemamu un pēc likumā paredzēto formalitāšu nokārtošanas pieņemt nolēmumu, ar kuru tiktu apmierināta apelācijas sūdzība, atcelts pārsūdzētais rīkojums, atzīta par pieņemamu prasība un apmierināti tās prasījumi.
   Pamati un galvenie argumenti
   Apelācijas sūdzība tiek iesniegta par Pirmās instances tiesas 2008. gada 14. jūlija rīkojumu, kurā par nepieņemamu atzīta Calebus, SA lietā T-366/06 celtā prasība pret Komisijas 2006. gada 19. jūlija Lēmumu 2006/613/EK (1), ar ko pieņem Kopienas nozīmes teritoriju sarakstu Vidusjūras bioģeogrāfiskajam reģionam, sakara ar to, ka lauku saimniecība “Las Cuerdas” iekļauta šajā sarakstā ietilpstošajā KNT “ES 6110006 Ramblas de Gergal, Tabernas y Sur de Sierra Alhamilla”.
   Apelācijas sūdzībā tiek pārmests, ka pārsūdzētajā rīkojumā esot kļūdaini piemērotas tiesības, jo prasība atzīta par nepieņemamu, pamatojoties uz to, ka [lēmums] apelācijas sūdzības iesniedzēju sabiedrību neskarot tieši. Pretēji rīkojumā apgalvotajam ar Lēmumu 2006/613 pašu par sevi un automātiski valstīm katrā ziņā tiek uzlikts pienākums par Kopienas nozīmes teritorijām (KNT) noteiktajās teritorijās, vienā no kurām atrodas arī lauku saimniecība “Las Cuerdas”, piemērot aizsardzības noteikumus, kas katrā ziņā sašaurina to izmantošanas iespējas, mazinot to ienesīgumu un pārdošanas vērtību. Dalībvalstīm ir ieskatu brīvība attiecībā uz šo pasākumu satura precizēšanu, nevis jautājumā par to, vai šā veida pasākumus piemēro vai nepiemēro lauku saimniecībām, un tādēļ šīs ieskatu brīvības esamība neizslēdz lēmuma tiešo iedarbību uz apelācijas sūdzības iesniedzējas sabiedrības tiesisko stāvokli.

      (1)  OV L 259, 1. lpp.


title: Lieta C-351/09: Prasība, kas celta 2009. gada 28. augustā — Eiropas Kopienu Komisija/Maltas Republika

text:
               7.11.2009

               LV

               Eiropas Savienības Oficiālais Vēstnesis

               C 267/45

         Prasība, kas celta 2009. gada 28. augustā — Eiropas Kopienu Komisija/Maltas Republika
   (lieta C-351/09)
   2009/C 267/77
   Tiesvedības valoda — angļu

      Lietas dalībnieki

      Prasītāja: Eiropas Kopienu Komisija (pārstāvji — S. Pardo Quintillán un K. Xuereb)

      Atbildētāja: Maltas Republika

      Prasītājas prasījumi:

               —

               atzīt, ka Maltas Republika

                           a)

                           neizveidojot iekšējo virszemes ūdeņu monitoringa programmas un nenodrošinot to darbību atbilstoši Direktīvas 2000/60/EK (1) 8. panta pirmajiem diviem punktiem,

                           b)

                           neizpildot arī pienākumu iesniegt kopsavilkuma ziņojumus par iekšējo virszemes ūdeņu monitoringa programmām atbilstoši minētās direktīvas 15. panta 2. punktam,

                     ir pārkāpusi šīs direktīvas 8. un 15. pantu;

               —

               piespriest Maltas Republikai atlīdzināt tiesāšanās izdevumus.

      Pamati un galvenie argumenti

   Atbilstoši direktīvas 15. panta 2. punktam, monitoringa programmu kopsavilkuma ziņojumu iesniegšanas termiņš ir, vēlākais, 2007. gada 22. marts. Pienākums iesniegt iekšējo virszemes ūdeņu monitoringa programmu kopsavilkuma ziņojumus nav atkarīgs no pienākuma iesniegt 1. Ūdens sateces pārvaldes plānu. Līdz prasības iesniegšanas dienai iekšējo virszemes ūdeņu monitoringa programmu kopsavilkuma ziņojums nav ticis izstrādāts. Tādēļ Komisija uzskata, ka Maltas Republika nav izpildījusi pienākumus, kas paredzēti direktīvas 15. panta 2. punktā.
   Turklāt, pamatojoties uz iepriekš minēto Maltas Republikas sniegto informāciju un informācijas trūkumu attiecībā uz kopsavilkuma ziņojumu, kas Maltas Republikai jāiesniedz par iekšējo virszemes ūdeņu monitoringa programmām, Komisija tādējādi uzskata, ka Maltas Republika līdz prasības iesniegšanas dienai nav izveidojusi iekšējo virszemes ūdeņu monitoringa programmas un nodrošinājusi to darbību atbilstoši direktīvas 8. panta pirmajiem diviem punktiem. Šīs programmas ir būtiskas, lai izveidotu saskaņotu un visaptverošu ūdens resursu stāvokļa pārskatu katrā upju baseinu apgabalā (2).

      (1)  Eiropas Parlamenta un Padomes 2000. gada 23. oktobra Direktīva 2000/60/EK, ar ko izveido sistēmu Kopienas rīcībai ūdens resursu politikas jomā (OV L 327, 1. lpp.).

      (2)  Direktīvas 2000/60/EK 8. panta 1. punkts.


title: Lieta T-187/14: Vispārējās tiesas 2015. gada 7. oktobra spriedums – Sonova Holding/ITSB (“Flex”) Kopienas preču zīme — Kopienas vārdiska preču zīme “FLEX” — Absolūti atteikuma pamati — Aprakstošs raksturs — Regulas (EK) Nr. 207/2009 7. panta 1. punkta c) apakšpunkts un 7. panta 2. punkts

text:
               30.11.2015

               LV

               Eiropas Savienības Oficiālais Vēstnesis

               C 398/46

         Vispārējās tiesas 2015. gada 7. oktobra spriedums – Sonova Holding/ITSB (“Flex”)
   (Lieta T-187/14) (1)

   (Kopienas preču zīme - Kopienas vārdiska preču zīme “FLEX” - Absolūti atteikuma pamati - Aprakstošs raksturs - Regulas (EK) Nr. 207/2009 7. panta 1. punkta c) apakšpunkts un 7. panta 2. punkts)
   (2015/C 398/58)
   Tiesvedības valoda – angļu

      Lietas dalībnieki

      Prasītāja: Sonova Holding AG (Stäfa, Šveice) (pārstāvis – C. Hawkes, solicitor)

      Atbildētājs: Iekšējā tirgus saskaņošanas birojs (preču zīmes, paraugi un modeļi) (pārstāvis – L. Rampini)

      Priekšmets

   Prasība par ITSB Apelācijas otrās padomes 2013. gada 12. decembra lēmumu lietā R 357/2013–2 attiecībā uz pieteikumu vārdisku apzīmējumu “FLEX” reģistrēt kā Kopienas preču zīmi

      Rezolutīvā daļa:

               1)

               prasību noraidīt;

               2)

               Sonova Holding AG atlīdzina tiesāšanās izdevumus.

      (1)  OV C 151, 19.5.2014.


title: Lieta C-382/14: Tiesas priekšsēdētāja 2014. gada 17. novembra rīkojums ( Amtsgericht Rüsselsheim (Vācija) lūgums sniegt prejudiciālu nolēmumu) – Juergen Schneider , Erika Schneider / Condor Flugdienst GmbH

text:
               16.2.2015

               LV

               Eiropas Savienības Oficiālais Vēstnesis

               C 56/11

         Tiesas priekšsēdētāja 2014. gada 17. novembra rīkojums (Amtsgericht Rüsselsheim (Vācija) lūgums sniegt prejudiciālu nolēmumu) – Juergen Schneider, Erika Schneider/Condor Flugdienst GmbH

   (Lieta C-382/14) (1)

   (2015/C 056/15)
   Tiesvedības valoda – vācu
   Tiesas priekšsēdētājs ir izdevis rīkojumu izslēgt lietu no reģistra.

      (1)  OV C 439, 8.12.2014.


title: Lieta T-455/09: Prasība, kas celta 2009. gada 7 novembrī — Jiménez Sarmiento /ITSB — Robin u.c. ( Q )

text:
               30.1.2010

               LV

               Eiropas Savienības Oficiālais Vēstnesis

               C 24/57

         Prasība, kas celta 2009. gada 7 novembrī — Jiménez Sarmiento/ITSB — Robin u.c.(“Q”)
   (Lieta T-455/09)
   2010/C 24/102
   Valoda, kādā sagatavots prasības pieteikums — spāņu

      Lietas dalībnieki

      Prasītājs: Vicente J. Jiménez Sarmiento, Madride (Spānija) (pārstāvis — P. Ma García-Cabrerizo del Santo, abogado)

      Atbildētājs: Iekšējā tirgus saskaņošanas birojs (preču zīmes, paraugi un modeļi)

      Citi procesa Apelāciju padomē dalībnieki: Michel Robin, Lasnes (Beļģija), Daniel Falzone, Waterloo (Beļģija), Maxime Monseur, Tamines (Beļģija)

      Prasītāja prasījumi:

               —

               atzīt, ka saskaņā ar Regulas, ar ko īsteno Regulu par Kopienas preču zīmi, 70. noteikumu ir pieņemts, ka rakstveida apsvērumu, kuros izklāsta administratīvās sūdzības pamatus, kas ir pamats šai prasībai, iesniegšanas termiņš, kas ir četri mēneši, beidzās 2009. gada 16. maijā un līdz ar to ir jāatzīst, ka apsvērumi, kas iesniegti 2009. gada 18. maijā ir atzīstami par likuma prasībām atbilstošu;

               —

               pakārtoti, un gadījumā, ja Tiesa nepieņemtu iepriekš minēto prasījumu, atzīt, ka ir pieņemts, ka prasītājs ir pieļāvis atvainojamu kļūdu, aprēķinot šo termiņu;

               —

               ja viens no diviem minētajiem prasījumiem tiktu apmierināts, atcelt ITSB Apelāciju padomes 2009. gada 7. septembra lēmumu lietā R 312/2009-4, atzīt, ka rakstveida apsvērumi, kuros izklāstīti attiecīgās administratīvās sūdzības pamati, tika iesniegti laikā, un uzdot ITSB Apelāciju padomei izvērtēt lietu pēc būtības;

               —

               piespriest atbildētājam atlīdzināt tiesāšanās izdevumus.

      Pamati un galvenie argumenti

      Kopienas preču zīmes reģistrācijas pieteikuma iesniedzēji: Michel Robin, Daniel Falzone un Maximo Monseu

      Attiecīgā Kopienas preču zīme: grafiska preču zīme, ko veido ieslīpi novietots burts “Q”, kura apakšējā daļa attēlota treknrakstā (reģistrācijas Nr. 4 804 266) attiecībā uz precēm, kas ietilpst 18., 25. un 28. klasē

      Iebildumu procesā pretstatītās preču zīmes vai apzīmējuma īpašnieks: prasītājs

      Pretstatītā preču zīme vai apzīmējums: Spānijas grafiska preču zīme, kas ietver vārdisku elementu “quadrata” (Nr. 1 770 312) attiecībā uz precēm, kas ietilpst 25. klasē

      Iebildumu nodaļas lēmums: iebildumus noraidīt kā nepieņemamus

      Apelāciju padomes lēmums: apelācijas sūdzību noraidīt kā nepieņemamu

      Izvirzītie pamati: Komisijas 1995. gada 13. decembra Regulas (EK) Nr. 2868/95, ar ko īsteno Padomes Regulu (EK) Nr. 40/94 par Kopienas preču zīmi, 70. noteikuma nepareiza interpretācija un piemērošana, atbildētajai apstrīdētajā lēmumā atkāpjoties no savas pastāvīgās prakses apstākļos, kas uzskatāmi par atvainojamu prasītāja kļūdu.


title: Lieta T-465/15: Prasība, kas celta 2015. gada 11. augustā – Makhlouf/Padome

text:
               12.10.2015

               LV

               Eiropas Savienības Oficiālais Vēstnesis

               C 337/33

         Prasība, kas celta 2015. gada 11. augustā – Makhlouf/Padome
   (Lieta T-465/15)
   (2015/C 337/35)
   Tiesvedības valoda – franču

      Lietas dalībnieki

      Prasītājs: Ehab Makhlouf (Damaska, Sīrija) (pārstāvis – E. Ruchat, advokāts)

      Atbildētāja: Eiropas Savienības Padome

      Prasītāja prasījumi:

               —

               atzīt prasītāja prasību par pieņemamu un pamatotu;

               —

               līdz ar to atcelt 2015. gada 28. maija Lēmumu (KĀDP) 2015/837 un tam sekojošos izpildes aktus, ciktāl tie attiecas uz prasītāju;

               —

               piespriest Eiropas Savienības Padomei atlīdzināt tiesāšanās izdevumus.

      Pamati un galvenie argumenti

   Prasības pamatošanai prasītājs izvirza trīs pamatus, kas būtībā ir identiski vai līdzīgi pamatiem, kas ir izvirzīti lietā T-432/11 Makhlouf/Padome (1).

      (1)  OV C 290, 13. lpp.


title: Lieta T-169/09: Vispārējās tiesas 2010. gada 25. novembra spriedums — Vidieffe /ITSB — Ellis International Group ( GOTHA ) (Kopienas preču zīme — Iebildumu process — Kopienas vārdiskas preču zīmes GOTHA reģistrācijas pieteikums — Kopienas agrāka grafiska preču zīme gotcha — Relatīvs atteikuma pamatojums — Sajaukšanas iespēja — Apzīmējumu līdzība — Regulas (EK) Nr. 40/94 8. panta 1. punkta b) apakšpunkts (tagad — Regulas (EK) Nr. 207/2009 8. panta 1. punkta b) apakšpunkts))

text:
               29.1.2011

               LV

               Eiropas Savienības Oficiālais Vēstnesis

               C 30/37

         Vispārējās tiesas 2010. gada 25. novembra spriedums — Vidieffe/ITSB — Ellis International Group (“GOTHA”)
   (Lieta T-169/09) (1)

   (Kopienas preču zīme - Iebildumu process - Kopienas vārdiskas preču zīmes “GOTHA” reģistrācijas pieteikums - Kopienas agrāka grafiska preču zīme “gotcha” - Relatīvs atteikuma pamatojums - Sajaukšanas iespēja - Apzīmējumu līdzība - Regulas (EK) Nr. 40/94 8. panta 1. punkta b) apakšpunkts (tagad — Regulas (EK) Nr. 207/2009 8. panta 1. punkta b) apakšpunkts))
   2011/C 30/65
   Tiesvedības valoda — itāļu

      Lietas dalībnieki

      Prasītāja: Vidieffe Srl (Boloņa, Itālija) (pārstāvji — M. Lamandini, D. De Pasquale un M. Pappalardo, advokāti)

      Atbildētājs: Iekšējā tirgus saskaņošanas birojs (preču zīmes, paraugi un modeļi) (pārstāvis — P. Bullock)

      Otra procesa ITSB Apelāciju padomē dalībniece: Perry Ellis International Group Holdings, Ltd (Nassau, Bahamu salas)

      Priekšmets

   Prasība par ITSB Apelāciju pirmās padomes 2009. gada 12. februāra lēmumu lietā R 657/2008-1 par iebildumu procesu starp Perry Ellis International Group Holdings, Ltd un Vidieffe Srl.

      Rezolutīvā daļa:

               1)

               Iekšējā tirgus saskaņošanas biroja (preču zīmes, paraugi un modeļi) (ITSB) Apelāciju pirmās padomes 2009. gada 12. februāra lēmumu lietā R 657/2008-1 atcelt daļā, kurā ar to atcelts Iebildumu nodaļas lēmums daļā, kurā noraidīti iebildumi, pirmkārt, attiecībā uz “[ādas un ādas imitācijas] precēm (kas nav ietvertas citās klasēs); ceļasomām un čemodāniem; lietussargiem, saulessargiem un spieķiem”, kas ietilpst 18. klasē, un visām precēm, kas ietilpst 25. klasē;

               2)

               pārējā daļā prasību noraidīt;

               3)

               ITSB sedz savus un atlīdzina Vidieffe Srl tiesāšanās izdevumus.

      (1)  OV C 141, 20.06.2009.


title: Lieta T-116/11: Prasība, kas celta 2011. gada 21. februārī — EMA /Komisija

text:
               16.4.2011

               LV

               Eiropas Savienības Oficiālais Vēstnesis

               C 120/16

         Prasība, kas celta 2011. gada 21. februārī — EMA/Komisija
   (Lieta T-116/11)
   2011/C 120/38
   Tiesvedības valoda — itāļu

      Lietas dalībnieki

      Prasītāja: European Medical Association (EMA) (Brisele, Beļģija) (pārstāvji — A. Franchi, L. Picciano un N. di Castelnuovo, advokāti)

      Atbildētāja: Eiropas Komisija

      Prasītājas prasījumi:

               —

               atzīt prasību par pieņemamu un pamatotu.

         Galvenokārt:

               —

               konstatēt un atzīt, ka EMA ir pienācīgi izpildījusi savus līgumtiesiskos pienākumus atbilstoši līgumiem 507760 DICOEMS un 507126 COCOON un ka tai līdz ar to ir tiesības uz to izdevumu atmaksu, kas tai radušies šo līgumu izpildes gaitā, kā norādīts Komisijai nosūtītajās FORM C, tostarp FORM C, kas attiecas uz COCOON līguma IV periodu;

               —

               konstatēt un atzīt, ka Komisijas lēmums par iepriekš minēto līgumu izbeigšanu, kas ietverts 2010. gada 5. novembra vēstulē, ir prettiesisks;

               —

               līdz ar to atzīt, ka Komisijas lūgums atmaksāt EUR 164 080,10 nav pamatots un tādējādi atcelt un atzīt par spēkā neesošu — tai skaitā, izdodot attiecīgu paziņojumu par kredītu — 2010. gada 13. decembra paziņojumu par parādu, ar kuru Komisija bija lūgusi atmaksāt iepriekš minēto summu, vai katrā ziņā — atzīt to par prettiesisku;

               —

               piespriest Komisijai samaksāt atlikušo summu, kuru tā atbilstoši Komisijai nosūtītajām FORM C ir parādā EMA, EUR 250 999,16 apmērā.

         Pakārtoti:

               —

               konstatēt Komisijas atbildību saistībā ar nepamatotu iedzīvošanos un pretlikumīgu rīcību;

               —

               līdz ar to piespriest Komisijai atlīdzināt prasītājai nodarīto finansiālo un morālo kaitējumu, kura apmērs ir nosakāms šīs tiesvedības gaitā.

         Katrā ziņā piespriest Komisijai atlīdzināt tiesāšanās izdevumus šajā tiesvedībā.

      Pamati un galvenie argumenti

   Ar šo prasību, kas ir celta atbilstoši LESD 272. pantam un ir balstīta uz DICOEMS un COCOON līgumu 13. pantā ietverto šķīrējtiesas klauzulu, prasītāja apstrīd Komisijas 2010. gada 5. novembra lēmuma tiesiskumu, ar kuru pēc Komisijas dienestu veiktās grāmatvedības pārbaudes tika izbeigti divi ar prasītāju noslēgtie līgumi, kas ietilpst Sestajā pamatprogrammā attiecībā uz pētniecību un attīstību. Līdz ar to prasītāja apstrīd Komisijas 2010. gada 13. decembrī sagatavotā paziņojuma par parādu tiesiskumu, ņemot vērā grāmatvedības revīzijas ziņojumu par to summu atgūšanu, kuras Komisija izmaksājusi prasītājai divu projektu, kuros bija iesaistīta prasītāja, izpildei.
   Savas prasības pamatojumam prasītāja ir izvirzījusi piecus prasības pamatus.

               1)

               Pirmais prasības pamats attiecas uz Komisijas izvirzīto prasījumu par parāda piedziņu pamatotību un visu to izmaksu attiecināmo raksturu, kurus tā ir deklarējusi Komisijai.

                           —

                           it īpaši prasītāja pārmet Komisijai, ka tā nav ievērojusi līguma vispārīgo noteikumu 19., 20., 21. un 25. pantu, kas reglamentē attiecināmo izmaksu noteikšanu, un ir pārkāpusi nediskriminācijas principu saistībā ar bezpeļņas organizācijām (ASBL) piemērojamo noteikumu grāmatvedības jomā interpretāciju, kuri ir piemērojami grāmatvedības revīzijas procedūrās.

               2)

               Otrā prasības pamata ietvaros tiek apgalvots, ka Komisija ir pārkāpusi lojālas sadarbības un labas ticības pienākumu līguma izpildes ietvaros, jo tā nav pienācīgi izpildījusi savus līgumtiesiskos pienākumus.

                           —

                           it īpaši prasītāja pārmet Komisijai, ka tā nav ievērojusi savu pienākumu nodrošināt projektu pareizu izpildi no finanšu kontroles viedokļa, kas paredzēta līguma vispārīgo noteikumu II.3.4.a) pantā.

               3)

               Trešais prasības pamats attiecas uz Komisijas pieļauto labas pārvaldības principa pārkāpumu, ņemot vērā visas tās pieļautās nepilnības, un samērīguma principa pārkāpumu, ņemot vērā Komisijas veiktā pasākuma, proti, līguma izbeigšanas, nesamērīgo raksturu attiecībā pret atsevišķu grāmatvedības jomā pastāvošo pienākumu iespējamo neievērošanu, kas — pat ja tiktu atzīta to pastāvēšana — nebūtu pamats tādas atmaksas veikšanai, kas ir gandrīz līdzvērtīga izmaksātajiem avansa maksājumiem.

               4)

               Ceturtais prasības pamats attiecas uz Komisijas pieļauto tiesību uz aizstāvību pārkāpumu saistībā ar tās rīcību grāmatvedības revīzijas procedūras ietvaros.

                           —

                           it īpaši prasītāja norāda uz sacīkstes principa neievērošanu grāmatvedības revīzijas posma ietvaros un uz vairāku papildu dokumentu, kas tika nosūtīti Komisijai 2009. gada 19. augustā, neņemšanu vērā.

               5)

               Piektais prasības pamats, kas ir iesniegts pakārtoti, attiecas uz Komisijas ārpuslīgumisko atbildību atbilstoši LESD 268. un 340. pantam.

                           —

                           pirmkārt, prasītāja norāda uz Komisijas nepamatoto iedzīvošanos, jo tā varēja izmantot DICOEMS un COCOON projektu galīgos rezultātus, pilnībā nesedzot visas šo projektu izmaksas.

                           —

                           otrkārt, prasītāja lūdz atlīdzināt kaitējumu, kas radies Komisijas prettiesiskās rīcības dēļ, izplatot vēstuli ar neslavu ceļošu saturu un radot būtisku kaitējumu prasītājas reputācijai.


title: Lieta C-210/07: Tiesas priekšsēdētāja 2007. gada 8. novembra rīkojums — Eiropas Kopienu Komisija/Spānijas Karaliste

text:
               8.3.2008

               LV

               Eiropas Savienības Oficiālais Vēstnesis

               C 64/32

         Tiesas priekšsēdētāja 2007. gada 8. novembra rīkojums — Eiropas Kopienu Komisija/Spānijas Karaliste
   (Lieta C-210/07) (1)

   (2008/C 64/48)

      Tiesvedības valoda — spāņu

   Tiesas priekšsēdētājs ir izdevis rīkojumu izslēgt lietu no reģistra.

      (1)  OV C 129, 9.6.2007.


title: Lieta T-667/14: Vispārējās tiesas 2016. gada 28. janvāra spriedums – Slovēnija/Komisija ELVGF — Garantiju nodaļa — ELGF un ELFLA — No finansējuma izslēgti izdevumi — Neliela izmēra zemes gabalu pārbaude — Pierādījuma par būtiskām un pamatotām šaubām neesamība — Pārbaudēs uz vietas iegūto rezultātu ekstrapolēšana

text:
               14.3.2016

               LV

               Eiropas Savienības Oficiālais Vēstnesis

               C 98/41

         Vispārējās tiesas 2016. gada 28. janvāra spriedums – Slovēnija/Komisija
   (Lieta T-667/14) (1)

   (ELVGF - Garantiju nodaļa - ELGF un ELFLA - No finansējuma izslēgti izdevumi - Neliela izmēra zemes gabalu pārbaude - Pierādījuma par būtiskām un pamatotām šaubām neesamība - Pārbaudēs uz vietas iegūto rezultātu ekstrapolēšana)
   (2016/C 098/53)
   Tiesvedības valoda – slovēņu

      Lietas dalībnieki

      Prasītāja: Slovēnijas Republika (pārstāvis – L. Bembič)

      Atbildētāja: Eiropas Komisija (pārstāvji – B. Rous Demiri un D. Triantafyllou)

      Priekšmets

   Prasība daļēji atcelt Komisijas 2014. gada 9. jūlija Īstenošanas lēmumu 2014/458/ES, ar ko no Eiropas Savienības finansējuma izslēdz atsevišķus dalībvalstu izdevumus, kurus tās attiecinājušas uz Eiropas Lauksaimniecības virzības un garantiju fonda (ELVGF) Garantiju nodaļu, uz Eiropas Lauksaimniecības garantiju fondu (ELGF) un uz Eiropas Lauksaimniecības fondu lauku attīstībai (ELFLA) (OV L 205, 62. lpp.), ciktāl ar to ir izslēgti noteikti Slovēnijas Republikas izdevumi

      Rezolutīvā daļa:

               1)

               Komisijas 2014. gada 9. jūlija Īstenošanas lēmumu 2014/458/ES, ar ko no Eiropas Savienības finansējuma izslēdz atsevišķus dalībvalstu izdevumus, kurus tās attiecinājušas uz Eiropas Lauksaimniecības virzības un garantiju fonda (ELVGF) Garantiju nodaļu, uz Eiropas Lauksaimniecības garantiju fondu (ELGF) un uz Eiropas Lauksaimniecības fondu lauku attīstībai (ELFLA), atcelt, ciktāl ar to no Savienības finansējuma attiecībā uz Slovēnijas Republiku ir izslēgti EUR 85 780,08 par 2010. finanšu gadu, EUR 115 956,46 par 2011. finanšu gadu un EUR 131 269,23 par 2012. finanšu gadu;

               2)

               pārējā daļā prasību noraidīt;

               3)

               Eiropas Komisija sedz savus, kā arī atlīdzina deviņas desmitdaļas Slovēnijas Republikas tiesāšanās izdevumu;

               4)

               Slovēnijas Republika sedz vienu desmitdaļu savu tiesāšanās izdevumu pati.

      (1)  OV C 395, 10.11.2014.


title: Lieta F-43/07: Prasība, kas celta 2007. gada 9. maijā — Korjus /Tiesa

text:
               7.7.2007

               LV

               Eiropas Savienības Oficiālais Vēstnesis

               C 155/44

         Prasība, kas celta 2007. gada 9. maijā — Korjus/Tiesa
   (Lieta F-43/07)
   (2007/C 155/82)
   Tiesvedības valoda — franču
   Lietas dalībnieki

      Prasītāja: Nina Korjus, Luksemburga (Luksemburga) (pārstāvis — J. Ortlinghaus, avocate)

      Atbildētāja: Eiropas Kopienu Tiesa
   Prasītājas prasījumi:

               —

               atcelt lēmumu par prasītājas iecelšanu amatā daļā, kurā ir noteikta tās klasificēšana pakāpē atbilstoši Civildienesta noteikumu XIII pielikuma 13. panta 1. punktam;

               —

               atjaunot prasītājas karjeru (ieskaitot viņas pieredzes ņemšanu vērā atjaunotajā pakāpē, viņas tiesības uz paaugstinājumu un tiesības uz pensiju), sākot ar pakāpi, kurā viņai bija jābūt ieceltai, pamatojoties uz konkursa paziņojumu, atbilstoši kuram viņa tika ietverta piemēroto kandidātu sarakstā, jeb šajā konkursa paziņojumā norādītajā pakāpē, jeb viņas pakāpei atbilstošā pakāpē saskaņā ar klasifikāciju jaunajos Civildienesta noteikumos, sākot no dienas, kurā tika pieņemts lēmums par iecelšanu darbā;

               —

               izmaksāt prasītājai nokavējuma procentus, pamatojoties uz Eiropas Centrālās bankas noteikto likmi, par visām tām attiecīgajām summām, kas atbilst atšķirībai starp viņas iecelšanas lēmumā norādītajai pakāpei atbilstošo samaksu un samaksu, kas atbilst pakāpei, kurā viņai bija tiesības tikt klasificētai, līdz brīdim, kad tika pieņemts lēmuma par iecelšanu atbilstošajā pakāpē;

               —

               piespriest atbildētājai atlīdzināt visus tiesāšanās izdevumus.

         Pamati un galvenie argumenti
   Pirms 2004. gada 1. maija publicētā konkursa CJ/LA/32 (1) veiksmīgā kandidāte — prasītāja tika pieņemta darbā pēc Padomes 2004. gada 22. marta Regulas (EK, Euratom) Nr. 723/2004, ar ko groza Eiropas Kopienu Civildienesta noteikumus un Kopienu pārējo darbinieku nodarbināšanas kārtību (2), spēkā stāšanās. Piemērojot Eiropas Kopienas Civildienesta noteikumu (turpmāk tekstā — “Civildienesta noteikumi”) XIII pielikuma noteikumus, ko groza iepriekš minētā regula, viņu klasificēja AD7 pakāpē, nevis LA7 vai LA6 pakāpē, ko paredzēja konkursa paziņojums.
   Savā prasībā prasītāja īpaši norāda uz Civildienesta noteikumu 5. panta 5. punkta, vienlīdzīgas attieksmes, samērīguma, labas pārvaldības un tiesiskās paļāvības aizsardzības principa pārkāpumu, kā arī Civildienesta noteikumu 31. panta 1. punkta pārkāpumu, jo, pirmkārt, viņa tika pieņemta darbā zemākā pakāpē, nekā tas bija norādīts konkursa paziņojumā, un, otrkārt, šī paša konkursa veiksmīgo kandidātu klasificēšana notika dažādos līmeņos, atkarībā no tā, vai tos pieņēma darbā pirms vai pēc Regulas Nr. 723/2004 spēkā stāšanās.
   Turklāt prasītāja norāda uz Civildienesta noteikumu 10. panta pārkāpumu, jo nenotika konsultācijas ar šajā noteikumā minēto Komiteju jautājumā par tādu konkursu veiksmīgo kandidātu klasifikāciju, par kuriem paziņojumos bija atsauce uz iepriekšējo karjeras struktūru.

      (1)  OV C 221 A, 03.08.1999., 7. lpp.

      (2)  OV C 124, 27.04.2004., 1. lpp.


title: Lieta T-512/15: Vispārējās tiesas 2016. gada 22. septembra spriedums – Sun Cali/EUIPO – Abercrombie & Fitch Europe (“SUN CALI”) Eiropas Savienības preču zīme — Spēkā neesamības atzīšanas process — Eiropas Savienības grafiska preču zīme “SUN CALI” — Agrāka valsts grafiska preču zīme “CaLi co” — Relatīvs atteikuma pamats — Sajaukšanas iespēja — Regulas (EK) Nr. 207/2009 8. panta 1. punkta b) apakšpunkts un 53. panta 1. punkta a) apakšpunkts — Pārstāvība Apelācijas padomē — Reāli pastāvošs rūpniecības vai tirdzniecības uzņēmums Savienībā — Ekonomiski saistītas juridiskas personas — Regulas Nr. 207/2009 92. panta 3. punkts

text:
               7.11.2016

               LV

               Eiropas Savienības Oficiālais Vēstnesis

               C 410/18

         Vispārējās tiesas 2016. gada 22. septembra spriedums – Sun Cali/EUIPO – Abercrombie & Fitch Europe (“SUN CALI”)
   (Lieta T-512/15) (1)

   (Eiropas Savienības preču zīme - Spēkā neesamības atzīšanas process - Eiropas Savienības grafiska preču zīme “SUN CALI” - Agrāka valsts grafiska preču zīme “CaLi co” - Relatīvs atteikuma pamats - Sajaukšanas iespēja - Regulas (EK) Nr. 207/2009 8. panta 1. punkta b) apakšpunkts un 53. panta 1. punkta a) apakšpunkts - Pārstāvība Apelācijas padomē - Reāli pastāvošs rūpniecības vai tirdzniecības uzņēmums Savienībā - Ekonomiski saistītas juridiskas personas - Regulas Nr. 207/2009 92. panta 3. punkts)
   (2016/C 410/24)
   Tiesvedības valoda – angļu

      Lietas dalībnieki

      Prasītāja: Sun Cali, Inc. (Denvera, Kolorado, Amerikas Savienotās Valstis) (pārstāvis – C. Thomas, advokāts)

      Atbildētājs: Eiropas Savienības Intelektuālā īpašuma birojs (EUIPO) (pārstāvis – E. Zaera Cuadrado)

      Otrs procesa EUIPO Apelācijas padomē dalībnieks, persona, kas iestājusies lietā Vispārējā tiesā: Abercrombie & Fitch Europe SA (Mendrisio, Šveice)

      Priekšmets

   Prasība par EUIPO Apelācijas piektās padomes 2015. gada 3. jūnija lēmumu apvienotajās lietās R 1260/2014–5 un R 1281/2014–5 attiecībā uz spēkā neesamības atzīšanas procesu starp Abercrombie & Fitch Europe un Sun Cali

      Rezolutīvā daļa:

               1)

               prasību noraidīt;

               2)

               Sun Cali, Inc. atlīdzina tiesāšanās izdevumus.

      (1)  OV C 354, 26.10.2015.


title: Lieta T-337/09: Prasība, kas celta 2009. gada 24. augustā — Colegio Oficial de Farmacéuticos de Valencia/Komisija

text:
               24.10.2009

               LV

               Eiropas Savienības Oficiālais Vēstnesis

               C 256/32

         Prasība, kas celta 2009. gada 24. augustā — Colegio Oficial de Farmacéuticos de Valencia/Komisija
   (Lieta T-337/09)
   2009/C 256/58
   Tiesvedības valoda — spāņu

      Lietas dalībnieki

      Prasītāja:
      Colegio Oficial de Farmacéuticos de Valencia, Valensija (Spānija) (pārstāvis — E. Navarro Varona, abogada)

      Atbildētāja: Eiropas Kopienu Komisija

      Prasītāja prasījumi:

               —

               atbilstoši EKL 230. un 231. pantam atcelt Komisijas 2009. gada 15. jūnija lēmumu, ar kuru daļēji atteikts Colegio Oficial de Farmacéuticos de Valencia piekļūt informācijai, ko tā sākotnēji lūgusi 2008. gada 23. oktobrī un pēc tam šo lūgumu apstiprinājusi 2009. gada 19. janvārī;

               —

               piespriest Komisijai atlīdzināt visus tiesāšanās izdevumus.

      Pamati un galvenie argumenti

   Šī prasība ir vērsta pret Komisijas lēmumu, ar kuru prasītājai daļēji ir atteikts piekļūt noteiktiem dokumentiem, ko sagatavojusi konsultantu sabiedrība ECORYS Nederland BV2007. gada 22. jūnija ziņojuma ar nosaukumu “Study of regulatory restrictions in the field of pharmacies” (Pētījums par reglamentējošiem, aptiekām piemērojamiem ierobežojumiem) radīšanai, kas domāts Iekšējā tirgus ģenerāldirekcijai un atbildētājas dienestiem.
   Savas prasības atbalstam prasītāja atsaucas uz Eiropas Parlamenta un Padomes 2001. gada 30. maija Regulu (EK) Nr. 1049/2001 par publisku piekļuvi Eiropas Parlamenta, Padomes un Komisijas dokumentiem (1).
   Prasītāja norāda, ka apstrīdētajā lēmumā ir šādi trūkumi:

               —

               nav norādīts pamatojums;

               —

               kļūdains izņēmuma, kas saistīts ar juridiskas personas komerciālām interesēm, ieskaitot tās, kas attiecas uz intelektuālo īpašumu, vērtējums;

               —

               acīmredzama kļūda pamatojumā, jo tajā nav vērtēts augstāko sabiedrības interešu nosacījums;

               —

               nav ievēroti termiņi, lai sniegtu atbildi uz apstiprinošo lūgumu par piekļuvi dokumentiem.

      (1)  OV L 145, 43. lpp.


title: Lieta C-439/06: Lūgums sniegt prejudiciālu nolēmumu — izteikts ar Oberlandesgericht Dresden 2006. gada 24. oktobra rīkojumu — citiworks AG pret Sächsisches Staatsministerium für Wirtschaft und Arbeit

text:
               30.12.2006

               LV

               Eiropas Savienības Oficiālais Vēstnesis

               C 326/34

         Lūgums sniegt prejudiciālu nolēmumu — izteikts ar Oberlandesgericht Dresden2006. gada 24. oktobra rīkojumu — citiworks AG pret Sächsisches Staatsministerium für Wirtschaft und Arbeit

   (Lieta C-439/06)
   (2006/C 326/73)
   Tiesvedības valoda — vācu
   Iesniedzējtiesa
   Oberlandesgericht Dresden
   Lietas dalībnieki pamata procesā

      Prasītāja: citiworks AG

      Atbildētāja: Sächsisches Staatsministerium für Wirtschaft und Arbeit

   Prejudiciālie jautājumi
   Vai 2005. gada 7. jūlijaGesetz über die Elektrizitäts- und Gasversorgung [Likums par elektrības un gāzes piegādi] (Energiewirtschaftsgesetz [Energosaimniecības likums], turpmāk tekstā — “EnWG”) (BGBl. I 2005, 1970) 110. panta 1. punkta 1. apakšpunkts ir saderīgs ar Eiropas Parlamenta un Padomes 2003. gada 26. jūnija Direktīvas 2003/54/EK (1) (OV L 176/37) 20. panta 1. punktu, ja, pastāvot EnWG 110. panta 1. punkta 1. apakšpunktā minētajiem nosacījumiem, noteiktie vispārējie noteikumi par pieeju tīklam (EnWG 20.–28.a pants) uzņēmuma tīkliem nav piemērojami pat tad, ja līdz ar brīvu pieeju tīklam nerastos nepieņemami apgrūtinājumi?

      (1)  OV L 176, 37 lpp.


title: Lieta F-94/15 R: Civildienesta tiesas priekšsēdētāja 2015. gada 15. jūlija rīkojums – Wolff/EĀDD Civildienests — Pagaidu noregulējums — Pieteikums par piemērošanas apturēšanu — Personāla komitejas vēlēšanas — Steidzamība — Neesamība — Esošo interešu izvērtēšana

text:
               24.8.2015

               LV

               Eiropas Savienības Oficiālais Vēstnesis

               C 279/54

         Civildienesta tiesas priekšsēdētāja 2015. gada 15. jūlija rīkojums – Wolff/EĀDD
   (Lieta F-94/15 R)
   (Civildienests - Pagaidu noregulējums - Pieteikums par piemērošanas apturēšanu - Personāla komitejas vēlēšanas - Steidzamība - Neesamība - Esošo interešu izvērtēšana)
   (2015/C 279/69)
   Tiesvedības valoda – franču

      Lietas dalībnieki

      Prasītājs: Oren Wolff (Etterbeek, Beļģija) (pārstāvji – S. Orlandi un T. Martin, advokāti)

      Atbildētājs: Eiropas Ārējās darbības dienests (pārstāvji – G.-J. Van Hegelsom, S. Marquardt un E. Chaboureau)

      Priekšmets

   Prasība atcelt lēmumu, ar kuru ir noraidīta prasītāja iebilde par EĀDD personāla komitejas vēlēšanu rezultātiem

      Rezolutīvā daļa:

               1)

               O. Wolff pieteikumu par pagaidu noregulējumu noraidīt;

               2)

               lēmuma par tiesāšanās izdevumiem pieņemšanu atlikt.


title: Lieta C-59/06 P: Tiesas (otrā palāta) spriedums 2007. gada 6. decembrī — Luigi Marcuccio /Eiropas Kopienu Komisija (Apelācija — Ierēdnis — Darbs trešā valstī — Amata un tā pienākumu izpildītāja pārcelšana — Tiesību uz aizstāvību ievērošanas princips — Piemērojamība — Pierādīšanas pienākums)

text:
               26.1.2008

               LV

               Eiropas Savienības Oficiālais Vēstnesis

               C 22/7

         Tiesas (otrā palāta) spriedums 2007. gada 6. decembrī — Luigi Marcuccio/Eiropas Kopienu Komisija
   (Lieta C-59/06 P) (1)

   (Apelācija - Ierēdnis - Darbs trešā valstī - Amata un tā pienākumu izpildītāja pārcelšana - Tiesību uz aizstāvību ievērošanas princips - Piemērojamība - Pierādīšanas pienākums)
   (2008/C 22/12)
   Tiesvedības valoda — itāļu
   Lietas dalībnieki

      Prasītājs: Luigi Marcuccio (pārstāvis — L. Garofalo, avvocato)

      Pretējā puse procesā: Eiropas Kopienu Komisija (pārstāvji — J. Currall un C. Berardis-Kayser, pārstāvji, A. Dal Ferro, avvocato)
   Priekšmets
   Apelācijas sūdzība par Pirmās instances tiesas (piektā palāta) 2005. gada 24. novembra spriedumu lietā T-236/02 Marcuccio/Komisija, ar ko Pirmās instances tiesa ir noraidījusi prasību atcelt Komisijas lēmumu, ar kuru prasītājs kā Komisijas delegācijas loceklis Luandā (Angola) ir pārcelts šajā pašā amatā Briselē, kā arī lūgums atlīdzināt zaudējumus
   Rezolutīvā daļa:

               1)

               atcelt Eiropas Kopienu Pirmās instances tiesas 2005. gada 24. novembra spriedumu lietā T-236/02 Marcuccio/Komisija;

               2)

               lietu nosūtīt atpakaļ Eiropas Kopienu Pirmās instances tiesai;

               3)

               lēmumu par tiesāšanās izdevumiem atlikt.

      (1)  OV C 96, 22.4.2006.


title: Tiesas (otrā palāta) 2004. gada 15. jūlija spriedums lietā C-501/00: Spānijas Karaliste pret Eiropas Kopienu Komisiju (“EOTKL 4. panta c) apakšpunkts un 67. pants — Komisijas lēmums Nr. 2496/96/EOTK — Atbalsts metalurģijas uzņēmumu eksportam — Saprātīga termiņa ievērošana — Nodokļu atlaides — Pienākums sniegt pamatojumu — Atlase — Vispārēja rakstura pasākumi”)

text:
               11.9.2004

               LV

               Eiropas Savienības Oficiālais Vēstnesis

               C 228/1

         Tiesas
   (otrā palāta)
   2004. gada 15. jūlija
   spriedums lietā C-501/00: Spānijas Karaliste pret Eiropas Kopienu Komisiju (1)

   (“EOTKL 4. panta c) apakšpunkts un 67. pants - Komisijas lēmums Nr. 2496/96/EOTK - Atbalsts metalurģijas uzņēmumu eksportam - Saprātīga termiņa ievērošana - Nodokļu atlaides - Pienākums sniegt pamatojumu - Atlase - Vispārēja rakstura pasākumi”)
   (2004/C 228/01)
   Tiesvedības valoda: spāņu
   Lietā C-501/00, Spānijas Karaliste (pārstāvis: S. Ortiz Vaamonde), kuru atbalsta Diputación Foral de Álava pret Eiropas Kopienu Komisiju (pārstāvji G. Rozet un G. Valero Jordana) par prasību atcelt Komisijas 2000. gada 31. oktobra lēmumu par Spānijas likumiem attiecībā uz uzņēmumu ienākuma nodokli (OV L 60, 2001., 57. lpp.), Tiesa (otrā palāta) šādā sastāvā: palātas priekšsēdētājs C. W. A. Timmermans, tiesneši J.-P. Puissochet, N. Cunha Rodrigues un R. Schintgen (referents), tiesnese N. Colneric, ģenerāladvokāts: A. Tizzano, sekretārs: R. Grass 2004. gada 15. jūlijā ir pasludinājusi spriedumu, kura rezolutīvā daļa ir šāda:

               1)

               Prasība tiek noraidīta.

               2)

               Spānijas Karaliste atlīdzina izdevumus.

               3)

               Diputación Foral de Álava, Diputación Foral deVizcaya, Diputación Foral de Guipúzcoa, Juntas Generales de Guipúzcoa, Gobierno del País Vasco un Unión de Empresas Siderúrgicas (Unesid) sedz savus izdevumus.

      (1)  OV C 79, 10.3.2001.


title: Lieta T-45/12: Vispārējās tiesas 2015. gada 8. maija rīkojums – Apvienotā Karaliste/ECB

text:
               13.7.2015

               LV

               Eiropas Savienības Oficiālais Vēstnesis

               C 228/25

         Vispārējās tiesas 2015. gada 8. maija rīkojums – Apvienotā Karaliste/ECB
   (Lieta T-45/12) (1)

   (2015/C 228/31)
   Tiesvedības valoda – angļu
   Ceturtās palātas priekšsēdētājs ir izdevis rīkojumu izslēgt lietu no reģistra.

      (1)  OV C 98, 31.3.2012.


title: Lieta F-53/07: Civildienesta tiesas (otrā palāta) 2008. gada 25. novembra spriedums — Iordanova /Komisija (Civildienests — Pieņemšana darbā — Atklāts konkurss — Pielaišanas nosacījumi — Kandidatūras noraidīšana — Diplomi)

text:
               21.2.2009

               LV

               Eiropas Savienības Oficiālais Vēstnesis

               C 44/70

         Civildienesta tiesas (otrā palāta) 2008. gada 25. novembra spriedums — Iordanova/Komisija
   (Lieta F-53/07) (1)

   (Civildienests - Pieņemšana darbā - Atklāts konkurss - Pielaišanas nosacījumi - Kandidatūras noraidīšana - Diplomi)
   (2009/C 44/121)
   Tiesvedības valoda — angļu
   Lietas dalībnieki

      Prasītāja: Ivanka Iordanova, Varna (Bulgārija) (pārstāvis — G. Kerelov, advokāts)

      Atbildētāja: Eiropas Kopienu Komisija (pārstāvji — J. Currall un B. Eggers)
   Priekšmets
   Konkursa EPSO/AST/14/06 atlases komisijas lēmuma, ar kuru prasītāju atteikts pielaist pie minētā konkursa pārbaudījumu kārtošanas, jo viņas augstākās izglītības diplomi neatbilst sekretāra amata pienākumiem un viņai nav trīs gadu profesionālās pieredzes attiecīgajā jomā, atcelšana — Prasība par zaudējumu atlīdzību
   Rezolutīvā daļa:

               1)

               prasību noraidīt;

               2)

               katrs lietas dalībnieks sedz savus tiesāšanās izdevumus pats.

      (1)  OV C 107, 26.4.2008., 44. lpp.


title: Lieta T-255/07: Prasība, kas celta 2007. gada 17. jūlijā — Algodonera de Palma /Padome un Komisija

text:
               8.9.2007

               LV

               Eiropas Savienības Oficiālais Vēstnesis

               C 211/49

         Prasība, kas celta 2007. gada 17. jūlijā — Algodonera de Palma/Padome un Komisija
   (Lieta T-255/07)
   (2007/C 211/93)
   Tiesvedības valoda — spāņu
   Lietas dalībnieki

      Prasītāja: Algodonera de Palma, S.A., Kordoba (Spānija) (pārstāvis — L. Ortiz Blanco, abogado)

      Atbildētājas: Eiropas Savienības Padome un Eiropas Kopienu Komisija
   Prasītājas prasījumi:

               —

               pasludināt spriedumu, ar kuru tiktu apmierināta šī prasība par zaudējumu atlīdzību saskaņā ar EKL 288. pantu un tiktu atzīts, ka prasītājai ir tiesības pieprasīt, lai Padome un Komisija solidāri atlīdzina tās zaudējumus kopumā EUR 2 002 344 (divi miljoni divi tūkstoši trīs simti četrdesmit četri) apmērā; un

               —

               piespriest atbildētājām iestādēm atlīdzināt tiesāšanās izdevumus.

         Pamati un galvenie argumenti
   Pamati un galvenie argumenti ir tie paši, kas jau ir izvirzīti lietā T-217/07 Las Palmeras/Padome un Komisija.


title: Lieta T-347/12 P: Vispārējās tiesas 2014. gada 21. maija spriedums – Mocová /Komisija Apelācijas sūdzība — Civildienests — Pagaidu darbinieki — Uz noteiktu laiku noslēgts darba līgums — Lēmums nepagarināt darba līgumu — Sūdzības noraidīšana — Pienākums norādīt pamatojumu — Lēmumā par sūdzības noraidīšanu ietverts pamats

text:
               7.7.2014

               LV

               Eiropas Savienības Oficiālais Vēstnesis

               C 212/26

         Vispārējās tiesas 2014. gada 21. maija spriedums – Mocová/Komisija
   (Lieta T-347/12 P) (1)

   (Apelācijas sūdzība - Civildienests - Pagaidu darbinieki - Uz noteiktu laiku noslēgts darba līgums - Lēmums nepagarināt darba līgumu - Sūdzības noraidīšana - Pienākums norādīt pamatojumu - Lēmumā par sūdzības noraidīšanu ietverts pamats)
   2014/C 212/31
   Tiesvedības valoda – franču

      Lietas dalībnieki

      Apelācijas sūdzības iesniedzēja: Dana Mocová (Prāga, Čehijas Republika) (pārstāvji – D. de Abreu Caldas, S. Orlandi, A. Coolen, J. N. Louis un É. Marchal, advokāti)

      Otra lietas dalībniece: Eiropas Komisija (pārstāvji – J. Currall un D. Martin)

      Priekšmets

   Apelācijas sūdzība, kas iesniegta par Eiropas Savienības Civildienesta tiesas (trešā palāta) 2012. gada 13. jūnija spriedumu lietā F-41/11 Mocová/Komisija (Krājumā vēl nav publicēs) un ar kuru tiek prasīts atcelt šo spriedumu

      Rezolutīvā daļa:

               1)

               Prasību noraidīt;

               2)

               Dana Mocová sedz savus tiesāšanās izdevumus, kā arī atlīdzina tos, kas šajā instancē radušies Eiropas Komisijai.

      (1)  OV C 86, 23.3.2013.


title: Lieta C-333/07: Lūgums sniegt prejudiciālu nolēmumu — Izteikts ar Cour administrative d'appel de Lyon (Francija) 2007. gada 17. jūlija rīkojumu — Regie Networks / Direction de contrôle fiscal Rhône-Alpes Bourgogne

text:
               8.9.2007

               LV

               Eiropas Savienības Oficiālais Vēstnesis

               C 211/29

         Lūgums sniegt prejudiciālu nolēmumu — Izteikts ar Cour administrative d'appel de Lyon (Francija) 2007. gada 17. jūlija rīkojumu — Regie Networks/Direction de contrôle fiscal Rhône-Alpes Bourgogne

   (Lieta C-333/07)
   (2007/C 211/55)
   Tiesvedības valoda — franču
   Iesniedzējtiesa
   Cour administrative d'appel de Lyon
   Lietas dalībnieki pamata procesā

      Prasītāja: Regie Networks

      Atbildētāja: Direction de contrôle fiscal Rhône-Alpes Bourgogne

   Prejudiciālie jautājumi
   Vai Komisijas 1997. gada 10. novembra Lēmums Nr. N 679/97, ar ko šī iestāde ir nolēmusi necelt iebildumus par grozījumiem, kuri izdarīti radio atbalsta shēmā, kas ieviesta ar Dekrētu 92-1053 (1), ir spēkā 1) saistībā ar tā pamatojumu, 2) novērtējumu, kas veikts saistībā ar radio atbalsta shēmu finansējuma laikā no 1998. līdz 2002. gadam saderīgumu ar EK līgumu, un 3) saistībā ar pamatojumu, kas balstīts uz attiecīgās atbalsta shēmas budžeta līdzekļu nepalielināšanu?

      (1)  1992. gada 30. septembra Dekrēts Nr. 92-1053, ar ko tiek atjaunots netiešais nodoklis, kurš tiek ieskaitīts radio atbalsta fondā (1992. gada 1. oktobraJORF Nr. 228), un 1997. gada 29. decembra Dekrēts Nr. 97-1263, ar ko ievieš netiešo nodokli, kurš tiek ieskaitīts radio atbalsta fondā (1997. gada 30. decembraJORF Nr. 302, 19194. lpp.).


title: Lieta T-358/07: Prasība, kas celta 2007. gada 17. septembrī — Publicare Marketing Communications /ITSB ( Publicare )

text:
               24.11.2007

               LV

               Eiropas Savienības Oficiālais Vēstnesis

               C 283/30

         Prasība, kas celta 2007. gada 17. septembrī — Publicare Marketing Communications/ITSB (“Publicare”)
   (Lieta T-358/07)
   (2007/C 283/56)
   Tiesvedības valoda — vācu
   Lietas dalībnieki

      Prasītāja: Publicare Marketing Communications GmbH, Frankfurte (Vācija) (pārstāvis — B. Mohr, Rechtsanwalt)

      Atbildētājs: Iekšējā tirgus saskaņošanas birojs (preču zīmes, paraugi un modeļi)
   Prasītājas prasījumi:

               —

               atcelt [ITSB] Apelāciju ceturtās padomes 2007. gada 27. jūnija lēmumu lietā R 157/2007-4,

               —

               uzdot ITSB veikt preču zīmes “Publicare”, reģistrācijas pieteikums Nr. 4 733 069, iekļaušanu reģistrā.

         Pamati un galvenie argumenti

      Attiecīgā Kopienas preču zīme: vārdiska preču zīme “Publicare” attiecībā uz pakalpojumiem, kas ietilpst 35., 38. un 42. klasē (reģistrācijas pieteikums Nr. 4 733 069);

      Pārbaudītāja lēmums: reģistrācijas pieteikumu noraidīt;

      Apelāciju padomes lēmums: apelācijas sūdzību noraidīt;

      Izvirzītie pamati: Regulas (EK) Nr. 40/94 (1) 7. panta 1. punkta b) un c) apakšpunkta pārkāpums.

      (1)  Padomes 1993. gada 20. decembra Regula (EK) Nr. 40/94 par Kopienas preču zīmi (OV 1994, L 11, 1. lpp.).


title: Lieta T-62/10 P: Apelācijas sūdzība, ko par Civildienesta tiesas 2009. gada 30. novembra spriedumu lietā F-83/07 Zangerl-Posselt/Komisija 2010. gada 10. februārī iesniedza Brigitte Zangerl-Posselt

text:
               1.5.2010

               LV

               Eiropas Savienības Oficiālais Vēstnesis

               C 113/49

         Apelācijas sūdzība, ko par Civildienesta tiesas 2009. gada 30. novembra spriedumu lietā F-83/07 Zangerl-Posselt/Komisija 2010. gada 10. februārī iesniedza Brigitte Zangerl-Posselt
   (Lieta T-62/10 P)
   2010/C 113/80
   Tiesvedības valoda — vācu

      Lietas dalībnieki

      Apelācijas sūdzības iesniedzēja: Brigitte Zangerl-Posselt (Merzig, Vācija) (pārstāvis — S. Paulmann, Rechtsanwalt)

      Otrs lietas dalībnieks: Eiropas Komisija

      Apelācijas sūdzības iesniedzējas prasījumi:

               —

               atcelt pārsūdzēto spriedumu;

               —

               pieņemt nolēmumu lietā un, kā apelācijas sūdzības iesniedzēja norādījusi pirmajā instancē, atcelt atklātā konkursa EPSO/AST/27/06 konkursa komitejas 2007. gada 25. jūlija lēmumu nepielaist apelācijas sūdzības iesniedzēju pie šī konkursa praktiskajiem un mutvārdu pārbaudījumiem, kurš apstiprināts ar 2007. gada 13. decembra lēmumu par sūdzību;

               —

               piespriest Komisijai atlīdzināt abās instancēs radušos tiesāšanās izdevumus.

      Pamati un galvenie argumenti

   Apelācijas sūdzība ir vērsta pret Civildienesta tiesas 2009. gada 30. novembra spriedumu lietā F-83/07 Zangerl-Posselt/Komisija, ar ko apelācijas sūdzības iesniedzējas prasība tika noraidīta.
   Apelācijas sūdzības pamatojumam tās iesniedzēja norāda, ka Civildienesta tiesa ir pieļāvusi kļūdu tiesību piemērošanā, izvērtējot, vai ir izpildīti nosacījumi dalībai atklātajā konkursā EPSO/AST/27/06. Šajā sakarā cita starpā tā norāda, ka Civildienesta tiesa, izvērtējot, vai apelācijas sūdzības iesniedzējai ir tāds diploms, kāds tiek prasīts paziņojumā par attiecīgo atklāto konkursu, ir aprobežojusies tikai ar Civildienesta noteikumu 5. panta 3. punkta a) apakšpunkta ii) daļas franču valodas redakciju.
   Turpinājumā tā norāda, ka Civildienesta tiesas apgalvojumos, ar kuriem tā cenšas atspēkot apelācijas sūdzības iesniedzējas argumentus, ir pieļautas vairākas kļūdas tiesību piemērošanā. Šajā sakarā cita starpā tā norāda, ka ir pieņemti atzinumi, kuru kļūdainums izriet no dokumentiem, kā arī tikuši sagrozīti iesniegtie pierādījumi.
   Apelācijas sūdzības iesniedzēja turklāt apgalvo, ka viņas apgalvotais netiešās diskriminācijas vecuma dēļ fakts gan esot apstiprināts, tomēr ticis atzīts par attaisnojamu, izmantojot nepietiekamu un nepareizu pamatojumu.


title: Lieta C-502/14: Lūgums sniegt prejudiciālu nolēmumu, ko 2014. gada 10. novembrī iesniedza Consiglio di Stato (Itālija) – Buzzi Unicem SpA  u.c./ Comitato nazionale per la gestione della Direttiva 2003/87/CE  u.c.

text:
               26.1.2015

               LV

               Eiropas Savienības Oficiālais Vēstnesis

               C 26/13

         Lūgums sniegt prejudiciālu nolēmumu, ko 2014. gada 10. novembrī iesniedza Consiglio di Stato (Itālija) – Buzzi Unicem SpA u.c./Comitato nazionale per la gestione della Direttiva 2003/87/CE u.c.
   (Lieta C-502/14)
   (2015/C 026/17)
   Tiesvedības valoda – itāļu

      Iesniedzējtiesa

      Consiglio di Stato

      Pamatlietas puses

      Prasītājas: Buzzi Unicem SpA, Colacem SpA, Cogne Acciai Speciali SpA, Olon SpA, Laterlite SpA

      Atbildētājas: Comitato nazionale per la gestione della Direttiva 2003/87/CE, Ministero dell’Ambiente e della Tutela del Territorio e del Mare, Ministero dello Sviluppo economico

      Prejudiciālie jautājumi

               1)

               Vai Eiropas Komisijas 2013. gada 5. septembra Lēmums 2013/448/ES nav spēkā tāpēc, ka bez maksas piešķiramo kvotu aprēķinā nav ņemta vērā nedz ar dūmgāzu – vai tērauda ražošanas procesu gāzu – sadedzināšanu, nedz ar koģenerācijas rezultātā saražoto siltumenerģiju saistīto emisiju procentuālā daļa, tādējādi pārkāpjot LESD 290. pantu un Direktīvas 2003/87/EK (1) 10.a panta 1., 4. un 5. punktu, pārsniedzot šajā direktīvā piešķirtās pilnvaras un rīkojoties pretēji šīs direktīvas mērķiem (energoefektīvāku tehnoloģiju veicināšana un ekonomiskajai attīstībai un nodarbinātībai vajadzīgo nosacījumu nodrošināšana)?

               2)

               Vai Eiropas Komisijas 2013. gada 5. septembra Lēmums 2013/448/ES nav spēkā, ievērojot LES 5. pantā noteiktos Kopienu tiesību principus par lietderīgo iedarbību un samērīgumu, jo tajā ir netaisnīgi aizskarta prasītāju sabiedrību tiesiskā paļāvība, ka tām paliks provizoriski piešķirto kvotu daudzums, kas tām pienākas saskaņā ar šajā direktīvā noteikto, tā rezultātā atņemot ar šīm mantiskajām tiesībām saistīto saimniecisko labumu?

               3)

               Vai Eiropas Komisijas 2013. gada 5. septembra Lēmums 2013/448/ES nav spēkā tāpēc, ka bez maksas piešķiramo kvotu aprēķinā nav ņemtas vērā emisijas no ražotnēm, kuras šīs direktīvas piemērošanas jomā ir nonākušas tikai kopš 2013. gada, jo tās emisijas kvotu tirdzniecības sistēmā ir iekļautas ar Direktīvu 2009/29/EK?

               4)

               Vai Eiropas Komisijas 2013. gada 5. septembra Lēmums 2013/448/ES nav spēkā, ciktāl tajā ir noteikts starpnozaru korekcijas koeficients, jo pienācīga pamatojuma nenorādīšanas dēļ ir izdarīts LESD 296. panta otrās daļas un [Eiropas Savienības Pamattiesību] hartas 41. panta pārkāpums?

               5)

               Vai Eiropas Komisijas 2013. gada 5. septembra Lēmums 2013/448/ES nav spēkā, ciktāl tajā ir noteikts starpnozaru korekcijas koeficients, jo nav ievērota Direktīvas 2003/87/EK 10.a panta 1. punktā un 23. panta 3. punktā noteiktā procesuālā kārtība?

      (1)  Eiropas Parlamenta un Padomes 2003. gada 13. oktobra Direktīva 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā un groza Padomes Direktīvu 96/61/EK (OV L 275, 32. lpp.; Īpašais izdevums latviešu valodā, 15. nod., 7. sēj., 631. lpp.).


title: Apvienotās lietas T-428/10 un T-577/10 un lieta T-441/12: Vispārējās tiesas 2014. gada 25. novembra rīkojums – Trenzas y Cables de Acero/Komisija (Prasība atcelt tiesību aktu – Konkurence – Aizliegtas vienošanās – Priekšspriegojuma tērauda tirgus Eiropā – Cenu noteikšana, tirgus sadale un konfidenciālas komercinformācijas apmaiņa – Lēmums, ar kuru konstatēts LESD 101. panta pārkāpums – Lēmums par grozījumu izdarīšanu sākotnējā lēmumā, neietekmējot prasītājai uzlikto naudas sodu apmēru – Intereses celt prasību neesamība – Daļēja acīmredzama nepieņemamība)

text:
               2.3.2015

               LV

               Eiropas Savienības Oficiālais Vēstnesis

               C 73/32

      Vispārējās tiesas 2014. gada 25. novembra rīkojums – Trenzas y Cables de Acero/Komisija
      (Apvienotās lietas T-428/10 un T-577/10 un lieta T-441/12) (1)

      (Prasība atcelt tiesību aktu - Konkurence - Aizliegtas vienošanās - Priekšspriegojuma tērauda tirgus Eiropā - Cenu noteikšana, tirgus sadale un konfidenciālas komercinformācijas apmaiņa - Lēmums, ar kuru konstatēts LESD 101. panta pārkāpums - Lēmums par grozījumu izdarīšanu sākotnējā lēmumā, neietekmējot prasītājai uzlikto naudas sodu apmēru - Intereses celt prasību neesamība - Daļēja acīmredzama nepieņemamība)
      (2015/C 073/42)
      Tiesvedības valoda – spāņu

         Lietas dalībnieki

         Prasītāja: Trenzas y Cables de Acero PSC, SL (Santandera, Spānija) (pārstāvji – lietās T-428/10 un T-577/10 F. González Díaz un A. Tresandi Blanco un lietā T-441/12 sākotnēji F. González Díaz un P. Herrero Prieto, vēlāk F. González Díaz un A. Tresandi Blanco, advokāti)

         Atbildētāja: Eiropas Komisija (pārstāvji – F. Castillo de la Torre un V. Bottka, kā arī lietā T-441/12 C. Urraca Caviedes, pārstāvji, kuriem palīdz L. Ortiz Blanco, advokāts)

         Priekšmets

      Prasības atcelt un grozīt gan Komisijas 2010. gada 30. jūnija Lēmumu C(2010) 4387, galīgā redakcija, par LESD 101. panta un EEZ līguma 53. panta piemērošanas procedūru (Lieta COMP/38344 – priekšspriegojuma tērauds) redakcijā ar grozījumiem, kas tajā izdarīti ar Komisijas 2010. gada 30. septembra Lēmumu C(2010) 6676, galīgā redakcija, un Komisijas 2011. gada 4. aprīļa Lēmumu C(2011) 2269, galīgā redakcija, gan Komisijas konkurences ģenerāldirektora 2012. gada 25. jūlija vēstuli COMP/G2/DVE/nvz/79465

         Rezolutīvā daļa:

                  1)

                  lietā T-428/10 kā acīmredzami nepieņemamus noraidīt prasījumus daļēji atcelt Komisijas 2010. gada 30. septembra Lēmumu C(2010) 6676, galīgā redakcija, par grozījumu izdarīšanu Komisijas 2010. gada 30. jūnija Lēmumā C(2010) 4387, galīgā redakcija, par LESD 101. panta un Līguma par Eiropas Ekonomikas zonu (EEZ) 53. panta piemērošanas procedūru (Lieta COMP/38344 – priekšspriegojuma tērauds);

                  2)

                  lietā T-577/10 prasību noraidīt kā acīmredzami nepieņemamu;

                  3)

                  lēmuma par pārējiem prasības pamatiem un prasījumiem pieņemšanu atlikt;

                  4)

                  Trenzas y Cables de Acero PSC, SL atlīdzina tiesāšanās izdevumus saistībā ar prasības pamatiem un prasījumiem, kas attiecībā uz Komisijas 2010. gada 30. septembra Lēmumu C(2010) 6676, galīgā redakcija, par grozījumu izdarīšanu Komisijas 200. gada 30. jūnija Lēmumā C(2010) 4387, galīgā redakcija, par LESD 101. panta un Līguma par Eiropas Ekonomikas zonu (EEZ) 53. panta piemērošanas procedūru (Lieta COMP/38344 – priekšspriegojuma tērauds) izklāstīti lietā T-428/10, kā arī tiesāšanās izdevumus lietā T-577/10.

         (1)  OV C 317, 20.11.2010.


title: Lieta C-452/04: Tiesas (virspalāta) 2006. gada 3. oktobra spriedums ( Verwaltungsgericht Frankfurt am Main (Vācija) lūgums sniegt prejudiciālu nolēmumu) — Fidium Finanz AG pret Bundesanstalt für Finanzdienstleistungsaufsicht (Pakalpojumu sniegšanas brīvība — Kapitāla brīva aprite — Trešā valstī dibināta sabiedrība — Pilnībā vai galvenokārt uz dalībvalsts teritoriju orientēta darbība — Kredītu izsniegšana profesionālas darbības ietvaros — Prasība saņemt iepriekšēju atļauju dalībvalstī, kurā sniegts pakalpojums)

text:
               2.12.2006

               LV

               Eiropas Savienības Oficiālais Vēstnesis

               C 294/9

         Tiesas (virspalāta) 2006. gada 3. oktobra spriedums (Verwaltungsgericht Frankfurt am Main (Vācija) lūgums sniegt prejudiciālu nolēmumu) — Fidium Finanz AG pret Bundesanstalt für Finanzdienstleistungsaufsicht

   (Lieta C-452/04) (1)

   (Pakalpojumu sniegšanas brīvība - Kapitāla brīva aprite - Trešā valstī dibināta sabiedrība - Pilnībā vai galvenokārt uz dalībvalsts teritoriju orientēta darbība - Kredītu izsniegšana profesionālas darbības ietvaros - Prasība saņemt iepriekšēju atļauju dalībvalstī, kurā sniegts pakalpojums)
   (2006/C 294/15)
   Tiesvedības valoda — vācu
   Iesniedzējtiesa
   Verwaltungsgericht Frankfurt am Main
   Lietas dalībnieki pamata procesā

      Prasītājs: Fidium Finanz AG

      Atbildētājs: Bundesanstalt für Finanzdienstleistungsaufsicht

   Priekšmets
   Lūgums sniegt prejudiciālu nolēmumu — Verwaltungsgericht Frankfurt am Main — EKL 49., 56. un 58. panta interpretācija — Trešā valstī dibināta sabiedrība, kuras darbība kā kredītu izsniegšana pilnībā vai galvenokārt ir orientēta uz dalībvalsts teritoriju — Prasība saņemt iepriekšēju atļauju dalībvalstī, kurā sniegts pakalpojums
   Rezolutīvā daļa
   Valsts režīms, saskaņā ar kuru dalībvalsts savā teritorijā kā kredītu izsniegšanas profesionālas darbības ietvaros, ko veic trešā valstī dibināta sabiedrība, priekšnosacījumu izvirza iepriekšējas atļaujas saņemšanu un saskaņā ar kuru šādu atļauju nevar piešķirt, ja minētās sabiedrības galvenā vadība vai tās filiāle neatrodas šajā dalībvalstī, pārsvarā ietekmē pakalpojumu sniegšanas brīvības izmantošanu EKL 49. un turpmāko pantu izpratnē. Trešā valstī dibināta sabiedrība nevar atsaukties uz šiem noteikumiem.

      (1)  OV C 6, 08.01.2005.